
REPUBLIKA HRVATSKA

KARLOVAČKA ŽUPANIJA

OPĆINA KAMANJE

OPĆINSKO VIJEĆE
KLASA: 023-01/17-01/02
UR. BROJ: 2133/22-01-18-06
Kamanje, 24.01.2018. god.
Na temelju članka 34. Zakona o lokalnoj i područnoj (regionalnoj) samoupravi («NN» br. 33/01, 60/01, 129/05, 109/07, 125/08 i 36/09) te članka 28., stavka 2. Statuta općine Kamanje («Glasnik općine Kamanje» br. 03/09, 04/11 i 01/13)  sazivam

6. SJEDNICU OPĆINSKOG VIJEĆA OPĆINE KAMANJE
koja će se održati dana 29.siječnja 2018. godine (ponedjeljak) u 18:00 sati u prostorijama Općine Kamanje (vijećnica) u Kamanju.
Za sjednicu predlažem slijedeći 

DNEVNI RED:
1. Aktualni sat

2. Realizacija točaka i prihvaćanje zapisnika sa 5. sjednice Općinskog vijeća
3. Statutarna odluka o izmjenama i dopunama Statuta Općine Kamanje

4. Izmjene i dopune Odluke o koeficijentima za obračun plaće službenika i namještenika u Jedinstvenom upravnom odjelu Općine Kamanje

5. Provedbeni plan unapređenja zaštite od požara na području Općine Kamanje za 2018. godinu

6. Izmjene i dopune Programa potpora poljoprivredi na području Općine Kamanje za 2018. godinu

7. Odluka o načinu i uvjetima držanja kućnih ljubimaca i načinu postupanja s napuštenim i izgubljenim životinjama te divljim životinjama

8. Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Kamanje

9. Odluka o izmjenama i dopunama Odluke o komunalnom redu

10. Odluka o visini naknade za prekomjernu uporabu nerazvrstane ceste
Ukoliko niste u mogućnosti prisustvovati sjednici, molimo Vas da svoj izostanak opravdate u JUO na broj telefona 642 – 288.
Sa poštovanjem,          
       







PREDSJEDNIK 

                                                                                       OPĆINSKOG VIJEĆA:

                                             Ivan Lukunić, v.r.

OPĆINA KAMANJE

OPĆINSKO VIJEĆE

KLASA: 023-01/17-01/03

UR.BROJ: 2133/22-01-17-05

U Kamanju,  21.12.2017.godine

PREDMET: ZAPISNIK SA 5. SJEDNICE OPĆINSKOG VIJEĆA OPĆINE KAMANJE

Peta sjednica Općinskog vijeća Općine Kamanje održana je dana, 21.12.2017.godine (četvrtak) sa početkom u 18:00 sati u prostorijama vijećnice Općine Kamanje.

Sjednici su nazočili: Ivan Lukunić, Ružica Brgan, Danijel Hrestak , Michaela Benko Zmaić,  Tomislav Busija, Dragutin Ivančić, Željko Maršić, Silvija Janjac

Nenazočni: Sintija Maršić

Od predstavnika izvršne vlasti: 

· načelnik Općine Kamanje Damir Mateljan

· zamjenik načelnika Općine Kamanje Josip Ribarić

Zapisničar: Anita Matešić Štajcer 

Utvrđuje se da je prisutno 8, od ukupno 9 vijećnika, te je utvrđen kvorum za donošenje odluka. 

Sjednicu otvara predsjednik Općinskog vijeća gospodin Ivan Lukunić. U uvodnom dijelu pozdravio je prisutne. 

Predlaže slijedeći:

DNEVNI RED

11. Aktualni sat

12. Realizacija točaka i prihvaćanje zapisnika sa 4. sjednice Općinskog vijeća

13. Odluka o III. Izmjenama i dopunama Proračuna Općine Kamanje za 2017. god. i prihvaćanje Izmjena i dopuna Programa: 

a) izgradnja građevine i uređaja komunalne infrastrukture u 2017. god.

b) održavanje komunalne infrastrukture u 2017. god.

c) potrebe u vatrogastvu za 2017. god.

d) potrebe u športu za 2017. god.

e) potrebe u kulturi za 2017. god.

f) socijalni program za 2017. god.

14. Proračun Općine Kamanje za 2018. godinu i prihvaćanje Programa:

a) izgradnja građevine i uređaja komunalne infrastrukture u 2018. god.

b) održavanje komunalne infrastrukture u 2018. god.

c) potrebe u vatrogastvu za 2018. god.

d) potrebe u športu u 2018. god.

e) potrebe u kulturi u 2018. god.

f) socijalni program za 2018. god.

g) utrošak šumskog doprinosa za 2018. god.

h) utrošak komunalne naknade u 2018. god.

i) utrošak naknade za zadržavanje nezakonito izgrađenih zgrada u prostoru za 2018. god.

15. Odluka o raspisivanju natječaja za davanje u zakup poslovnog prostora u vlasništvu Općine Kamanje u zgradi mrtvačnice u Kamanju

16. Odluka o komunalnoj naknadi

17. Odluku o vrijednosti boda za određenje visine komunalne naknade

18. Program potpora poljoprivredi na području Općine Kamanje za 2018. godinu

19. Izmjene i dopune Odluke o općinskim porezima Općine Kamanje

20. Odluka o imenovanju stručnog povjerenstva za pripremu i provedbu otvorenog postupka javne nabave velike vrijednosti u predmetu nabave dugoročnog zaduženja za projekat „Iskustvo tajnih voda“, akronim Misterion

21. Godišnji plan davanja koncesije za 2018. godinu

22. Analiza stanja sustava civilne zaštite na području Općine Kamanje za 2017. godinu

Ovakav prijedlog dnevnog reda prihvaćen je jednoglasno.

Ad1) Gospodin Dragutin Ivančić upitao je kakva je daljnja realizacija rasvjete u selu Reštovu, odnosno radovi u donjem dijelu sela Reštovo nisu do kraja odrađeni i što je sa rasvjetom u donjem dijelu Kamanje kod tvrtke Uniweld strojevi. Načelnik je odgovorio što se tiče javne rasvjete u donjem dijelu Kamanja kod tvrtke Uniweld strojevi pa sve do kraja naselja razlog je što nisu postavljene jer kada su izviđači bili u Kamanju javna mreža nije bila pripremljena. Zahtjev za postavom te nisko naponske mreže bio je upućen HEP-u, međutim zbog dugog roka trajanja više nismo bili u mogućnosti dobiti te iste lampe koje postavljamo po cijeloj Općini nego bi se išlo na manje, lampe od 40 W koje su išle u Reštovo, međutim tvrtka Lumenia nije isporučila lampe za dio Kamanja. Ista je situacija i na Reštovu gdje treba postaviti također lampe i na Brlogu gdje treba odraditi izmještanje stupova i postave lampi. Sa Reštovom je bio problem i svi znamo kakva je bila situacija sa izmjenom nove niskonaponske mreže, tvrtka HEP je cijelu godinu prikupljala taj kabel jer na zalihi nemaju ni jedan metar kabela i ukupni kabel koji je išao je u selu Reštovo na trošak Općine, a HEP je napravio samo postavu tih kabela na stupove. Načelnik je također kazao da ulica prema Vatrogasnom domu u Reštovu bude dobro osvjetljena. Radovi koji se rade na modernizaciji javne rasvjete na području Karlovačke županije tvrtke i obrti koje rade te poslove u malom su broju radne snage i jednostavno ne stignu sve napraviti jer su  zatrpani sa radovima. Problem nisu financije nego vrijeme i kapacitetnost. 

Gosp. Lukunić upitao je dali bi se kod prijelaza kod kuće gđa. Papić mogla postaviti lampa jer kada su radnici tvrtke HŽ d.d. otklonili svoj objekt odspojili su i tu lampu koja je svjetlila na prugu. Načelnik je kazao kako nije problem postaviti lampu i na taj stup u jačini od 60W.

Gosp. Maršić Željko upitao je dali nas načelnik može izvijestiti o sastanku sa županom i pročelnicima kada su bili u posjetu Općini Kamanje. Načelnik je kazao kako se Općina Kamanje već nekoliko godina  javlja na natječaje Karlovačke županije. Sredstva koja je Općina Kamanje dobila od županije iznosila su cca. 25.000,00 kuna, dio tih sredstava odnosio se na javnu rasvjetu koja je iznosila 500.000,00 kuna, a dio na javne radove za nabavku oprema što je iznimno malo. Međutim znamo kako županija funkcionira i znamo koje su njezine ingerencije i koliko županija troši na svoj hladni pogon, ja kao načelnik Općine ne očekujem puno od Županije. Jedino što bi htio riješiti sa Županijom je rješavanje problema špilje Vrlovke, na koji način riješit na status, te sam obavio razgovor sa zamjenicom župana gđa. Furdekkoja je dogovorila sastanak u Ministarstvu okoliša koji je bio uspješan, te je pitanje špilje Vrlovke na dobrom putu zajedno sa javnom ustanovom Natura Viva te nam Županija daje potporu i kod suradnje na novom projektu sa Slovenijom, projekt Misterion. Načelnik je također kazao da je sa Županijom razgovarao i u svezi nabavke udžbenika svih osnovnih škola na području Karlovačke županije, i zaključili smo da će Županija jednim dijelom financirati nabavku udžbenika za osnovnu školu a u jednom dijelu Općina, omjer još nije definiram te se nadam da ćemo do slijedeće školske godine 2018./2019. taj kompromis postići. Osim te financijske strane Županija je otvorila  jedan dobar dojam posjet Općini, moramo surađivati kako bismo mogli izmijeniti što je dobro za jednu Općinu i za cijelu Karlovačku županiju.

Gđa. Zmaić skrenula je pažnju na izlet u Pitomaču na koji su išli djeca folklora Kamanje i zamijetila je kako ostala djeca puno posjećuju druga društva i zanima ju zašto naša djeca ne posjećuju isto druga područja gdje se okupljaju folkloraši, dali je pitanje financija, dali nas nitko ne zove?. Gđa Ružica odgovara kako nismo imali do sada imali prakse, treba puno angažmana oko toga. Ljeti je dogovoren izlet u Pitomaču, potaknuti ćemo što više da se djeca uključe. Više se budemo angažirali na djecu i posjet drugim udrugama. 

Načelnik je kazao kako udruga nema smisla bez angažmana roditelja. Roditelji se što više moraju uključiti u same Udruge i moraju pratiti gdje su im djeca. Gđa. Brgan je kazala kako su roditelji pokazali više interesa sada za funkcioniranje Udruge i sama Udruga na taj način može funkcionirati.

Ad2) Usvajanje zapisnika 4. sjednice Općinskog vijeća Općine Kamanje.  Nema primjedbi na zapisnik sa 4. sjednice te se prešlo na iduću točku dnevnog reda.

Ad3) Načelnik je dao obrazloženje Izmjena i dopuna Proračuna za 2017. godinu. Prema III. Izmjenama i dopunama  planiran je u iznosu od  4.554.000,00 kn. Smanjenje Proračuna uslijedilo je  iz razloga što prilikom prijava na natječaje za određene projekte, da bi se uopće mogli prijaviti, moramo imati planirana sredstva u Proračunu.  

Prijavili smo projekat uređenja nerazvrstanih cesta (rok prijave je bio 18.12.2016.g.) te smo u proračunu morali predvidjeti cca 9.000.000,00 kn. Do dana 12.12.2017. rezultati o odobrenju ili ne odobrenju još nisu dobiveni te se sredstva smanjuju na poziciji Kapitalni projekt: Rekonstrukcija cesta i izgradnja ostalih objekata.

Prijavili smo uređenje dječjeg vrtića (rok prijave je bio 18.05.2017.) , te smo u proračunu morali predvidjeti 1.700.000,00 kn. Do dana 12.12.2017.g. rezultati o prolaznosti projekta još nisu pristigli pa je iz toga razloga u Proračunu smanjena stavka Kapitalni projekat: Rekonstrukcija javne zgrade za uređenje dječjeg vrtića.

Prijavili smo projekat na INTERREG V-A, gdje vrijednost projekta iznosi 2.300.000,00 kn. Projekat traje 30 mjeseci te se sredstva trebaju rasporediti kroz 2017., 2018 i 2019. godinu.

Na Aktivnosti: Administrativni i računovodstveni poslovi smanjena su sredstva za plaće iz razloga što imamo pravo dio plaća financirati iz projekta INTERREG V-A.

Na Ministarstvo regionalnog razvoja prijavljeni su projekti za izradu dokumentacije za Kamp Petrinski Kut te za izradu projektne dokumentacije za uređenje šumske infrastrukture. Rezultati prijave još također nisu poznati, te su i ta dva projekta planirana u 2018.g., a umanjena su u Proračunu za 2017.g.

Odobren nam je projekat za Informatizaciju općinskog poslovanja (eRačun) te su tijekom 2017.g. bile aktivnosti na projektu priprema i provedba javne nabave i odabir ponuđača. Projekat će  biti proveden tijekom 2018. g. te će i troškovi nastati iduće godine.

U Izmjenama i dopunama proračuna dodana je nova aktivnost pod nazivom Vlastiti pogon s obzirom da je Općina Kamanje osnovala vlastiti pogon i koji je započeo sa radom.  Predviđena sredstva za rad vlastitog pogona iznose ukupno 83.000,00 kn od čega se 70.000,00 kn odnosi na nabavu opreme (ralica, posipač).

Smanjena su sredstva i na za Kapitalni projekt: Prilazna prometnica prema groblju u Kamanju iz razloga što radovi nisu započeti prema planu (rješavanje izdavanja građevinske dozvole)

Ostala smanjenja i/ili povećanja u III. Izmjenama i dopunama Proračuna Općine Kamanje odnose se na usklađenja sa rashodima poslovanja na dan izrade Izmjena. Prijedlog Odluke o III izmjenama  i dopunama proračuna Općine Kamanje za 2017. godinu dan je na glasanje i usvojen JEDNOGLASNO.

Sa Izmjenama i dopunama  proračuna usklađuju se i slijedeći programi:

a) izgradnje građevine i uređaja komunalne infrastrukture u 2017. godinu. Gđa. Štajcer kazala je kako su izmjenama Programa planirane investicije u iznosu od 1.424.000,00 kuna, a odnose se na rekonstrukciju cesta i izgradnju ostalih objekata u iznosu od 100.000,00 kuna, rekonstrukcija javne zgrade za uređenje dječjeg vrtića u iznosu do 1.000,00 kuna, izgradnja i obnova mreže javne rasvjete u iznosu od 250.000,00 kuna, prilazna prometnica prema groblju i trg u Kamanju u iznosu do 923.000,00 kuna te izrada projektne dokumentacije – rekonstrukcija kolnika i javne rasvjete na D228 u iznosu od 150.000,00 kuna. Ovakav prijedlog Programa dan je na glasanje i usvojen JEDNOGLASNO.

b) održavanje komunalne infrastrukture u 2017. godinu. Gđa. Štajcer dala je objašnjenje kao se ovim Programom mijenjaju troškovi održavanja i to za:

· održavanje čistoće javnih površina, financijska sredstva za materijal i dijelove za tekuće i investicijsko održavanje sredstava za rad, te za nabavu opreme potrebne za obavljanje poslova održavanja čistoće javnih površina planirana su u Proračunu Općine Kamanje za 2017. godinu sa pozicije, Funkcija 066: Usluge unapređenja stanovanja i zajednice, Tekući projekt T1013 04: Održavane javnih površina i groblja te objekata na groblju, konto 322: Rashodi za materijal i energiju u iznosu od 50.000,00 kuna i konto 323: Rashodi za usluge u iznosu od 100.000,00 kuna,

· Održavanje javnih prometnih površina i nerazvrstanih cesta u zimskim uvjetima, financijska sredstva planirana su u Proračunu Općine Kamanje sa pozicije, Funkcija 045: promet, Tekući projekt T1013 02: Održavanje javnih površina u zimskim uvjetima, konto 322: Rashodi za materijal i energiju u iznosu od 0,00 kuna i konto 323: Rashodi za usluge u iznosu od 100.000,00 kuna,

· Održavanje asfaltnih površina i makadamskih puteva, financijska sredstva planirana su u Proračunu Općine Kamanje sa pozicije, Funkcija 045: promet, Tekući projekt T1013 03: Održavanje asfaltnih površina i makadamskih puteva u iznosu od 270.000,00 kuna i

· Održavanje javne rasvjete, financijska sredstva planirana su u Proračunu Općine Kamanje sa pozicije, Funkcija 064: Ulična rasvjeta, Tekući projekt T1013 01: Troškovi i održavanje javne rasvjete, konto 322: Rashodi za materijal i energiju u iznosu od 100.000,00 kuna i konto 323: Rashodi za usluge u iznosu od 90.000,00 kuna.

Ovakav prijedlog Izmjena i dopuna programa dan je na glasanje i usvojen JEDNOGLASNO.

c) potrebe u vatrogastvu za 2017. godinu. Gđa. Štajcer dodala je kako se izmjene i dopune ovog programa odnose na troškove redovne djelatnosti i na kapitalna ulaganja u vatrogastvo. Sredstva iznose 130.000,00 kuna. Ovakav prijedlog dan je na glasanje i usvojen JEDNOGLASNO.

d) potrebe u športu za 2017. godinu. Izmjene i dopune ovog Programa odnose se na  financijska sredstva koja su ovim izmjenama planirana u iznosu od 45.000,00 kuna. Ovakav prijedlog Izmjena i dopuna dan je na glasanje i usvojen JEDNOGLASNO.

e) potrebe u kulturi za 2017. god. Izmjene i dopune ovog Programa odnose se na  financijska sredstva koja su ovim izmjenama planirana u iznosu od 33.500,00 kuna. Ovakav prijedlog Izmjena i dopuna dan je na glasanje i usvojen JEDNOGLASNO.

f) socijalni program za 2017. god. Gđa. Štajcer kazala je kako se i kod ovih Izmjena i dopuna Programa izmjene odnose na  financijska sredstva koja su ovim izmjenama planirana u iznosu od 246.000,00 kuna. Ovakav prijedlog Izmjena i dopuna dan je na glasanje i usvojen JEDNOGLASNO.

Ad4) Načelnik je također dao obrazloženje i na Proračun Općine Kamanje za 2018. godinu. Nacrt proračuna Općine Kamanje za 2018. godinu iznosi 12.000.000,00 kn iz razloga da bismo mogli sudjelovat u natječajima, sredstva moraju bit prikazana u proračunu. Najveći dio projekata odnosi se na dio o nerazvrstanim cestama, a iznosi 2.000.000,00 kn. Nadalje, radi se o rekonstrukciji javne zgrade za uređenje dječjeg vrtića u iznosu od 1.700.000,00 kuna. Kako biste imali kompletan uvid u investicije koje će Općina Kamanje imati tijekom 218. godine sve su definirane u Prijedlogu Programe izgradnje građevina i uređaja komunalne infrastrukture u 2018. godini. 

Programom održavanja komunalne infrastrukture osigurana su sredstva angažiranja djelatnika preko programa javnih radova u suradnji sa Hrvatskim zavodom za zapošljavanje i Vlastitim pogonom Općine Kamanje za održavanje nerazvrstanih cesta i uređenje puteva, uključujući i sanaciju klizišta. Nadalje, to se odnosi na šumske puteve, a i puteve prema poljoprivrednim zemljištima. Povećana je stavka u proračunu na rashode za zaposlene iz razloga što se zapošljava jedna osoba u Vlastiti pogon Općine Kamanje. U Općini Kamanje troje djelatnika je na plaći iz Općinskog proračuna i troje preko Mjere Hrvatskog zavoda za zapošljavanje koji su na Državnom proračunu. Načelnik poziva k podržavanju ovakvog proračuna. Kako raste proračun, tako rastu izdavanja za vatrogastvo, za službu spašavanja. Dobivamo vrlo kvalitetnu vatrogasnu postrojbu na području Općine, jer se može više posvetiti opremanju i edukaciji vatrogasaca.  Zašita i spašavanje će biti vrlo važan segment u svakoj zajednici. U taj dio spada i Crveni križ.

Gđa. Zmaić moli za objašnjenje manjka u proračunu za 2018. godinu u iznosu od 2.625.000,00 kuna. Gđa. Štajcer kazala je kako se taj manjak odnosi na projekat Misterion gdje se bude Općina Kamanje kreditno zadužila. Prijedlog Proračuna Općine Kamanje za 2018.godinu i projekcijama za 2019. i 2020.godinu dan je na glasanje i usvojen JEDNOGLASNO.

Načelnik je kazao kako se uz navedeni prijedlog Proračuna za 2018. godinu usklađuju i slijedeći Programi za 2018. godinu:  

a) izgradnja građevine i uređaja komunalne infrastrukture u 2018. godinu. Gđa. Anita Matešić Štajcer kazala je kako se Program planira u iznosu od 8.435.000,00 kuna za građevine i uređaje komunalne infrastrukture koje će Općina Kamanje u svojstvu investitora uz potporu EU projekata graditi, rekonstruirati i nabavljat. Ovakav prijedlog Programa dan je na glasanje i usvojen JEDNOGLASNO.

b) održavanje komunalne infrastrukture u 2018. godinu. Gđa. Anita Matešić Štajcer dala je objašnjenje Programa. Kazala je da je programom navedeno koje su površine obuhvaćene vezano za održavanje čistoće javne zelene površine i javne prometne površine, održavanje javnih prometnih površina i nerazvrstanih cesta u zimskim uvjetima, održavanje asfaltnih i makadamskih puteva te održavanje javne rasvjete. Uz svako objašnjenje održavanja dati su i izvori financiranja iz Proračuna. Ovakav prijedlog Programa dan je na glasanje i usvojen JEDNOGLASNO.

c) potrebe u vatrogastvu za 2018. godinu. Svrha Programa javnih potreba u vatrogastvu je osiguranje provedbe preventivnih mjera zaštite od požara i eksplozija, osiguranje uvjeta za gašenje požara i spašavanje ljudi i imovine ugrožene požarom, pružanje tehničke pomoći u nezgodama, opasnim situacijama te ekološkim i drugim nesrećama. Za potrebe provođenja programskih zadataka u 2018. godini, u Proračunu općine Kamanje planiraju se sredstva u ukupnom iznosu od 200.000,00 kuna, i to na izradu Plana zaštite od požara planina su sredstva u iznosu od 20.000,00 kuna, troškovi redovne djelatnosti VZO-a planirana su u iznosu od 98.000,00 kuna,  troškovi HGSS Stanice Karlovac planirani su u iznosu od 2.000,00 kuna, te kapitalan ulaganja u nabavku opreme i troškove registracije vozila planirana su u iznosu od 80.000,00 kuna. Ovakav prijedlog Programa dan je na glasanje i usvojen JEDNOGLASNO.

d) potrebe u športu u 2018. godinu. Gđa. Štajcer kazala je kako se u Programa javnih potreba u športu općine Kamanje za 2018. godinu utvrđuju aktivnosti i visina sredstava za koja će se doznačiti sportskim društvima za redovan rad i promicanje sportskih aktivnosti. Sredstva su planirana u iznosu od 42.000,00 kuna. Ovakav prijedlog Programa dan je na glasanje i usvojen JEDNOGLASNO.

e) potrebe u kulturi u 2018. godinu. Gđa. Štajcer dala je objašnjenje na Program i kazala je kako je svrha programa omogućiti redovnu i programsku djelatnost ustanova u kulturi, podupiranje kulturno umjetničkog amaterizma te udruga i programskih djelatnosti izvan ustanova u kulturi. Cilj programa javnih potreba u kulturi je provođenje aktivnosti vezanih za zadovoljavanje kulturnih potreba mještanima Kamanja ovisno o njihovim individualnim sklonostima i željama te obogaćivanje kulturnoga života i podizanje kulturne ponude Općine kao i poboljšanje materijalnih uvjeta za razvoj kulture. Sredstva su planirana u iznosu od 34.000,00 kuna. Ovakav prijedlog dan je na glasanje i usvojen JEDNOGLASNO.

f) socijalni program za 2018. godinu. Gđa. Štajcer kazala je kako je Socijalnim programom, sukladno članku 117. Zakona o socijalnoj skrbi, propisano je da su jedinice lokalne i područne (regionalne) samouprave dužne osigurati sredstva za obavljanje djelatnosti socijalne skrbi sukladno ovom Zakonu i posebnom propisu, u skladu sa socijalnim planom i mrežom socijalnih usluga na svojem području (za troškove stanovanja), a st. 5. da jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom, na način propisan njihovim općim aktom, ako u svom proračunu imaju za to osigurana sredstva. Socijalnom programom u Općini Kamanje osigurani su slijedeći oblici pomoći i to: Oblici pomoći su: Pomoć u ogrjevnom drvu, Naknada pogrebnih troškova, Novčana pomoć za opremanje novorođenčadi, Jednokratna novčana pomoć, Oslobođenje plaćanja komunalne naknade, Sufinanciranje boravka djece u vrtiću i dadiljanja, Sufinanciranje predškole, Troškovi prijevoza učenika Osnovne škole Kamanje, Sufinanciranje aktivnosti učenika OŠ Kamanje i Naknada za troškove stanovanja. Sredstva su planirana u proračunu iznosu od 249.000,00 kuna. Ovakav prijedlog programa dan je na glasanje i usvojen JEDNOGLASNO.

g) utrošak šumskog doprinosa za 2018. godinu. Programom utroška sredstava šumskog doprinosa za 2018. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) u visini od 3,5 % od prodajne cijene proizvoda na panju. U proračunu Općine Kamanje za 2018. godinu planirani su prihodi po osnovi šumskog doprinosa u ukupnom iznosu od 5.000,00 kuna. Sredstva šumskog doprinosa koristiti će se za financiranje izgradnje objekata i uređaja komunalne infrastrukture sukladno Programu izgradnje objekata i uređaja komunalne infrastrukture za 2018. godinu. Ovakav prijedlog dan je na glasanje i usvojen JEDNOGLASNO.

h) utrošak komunalne naknade u 2018. godinu. Ovim Programom utroška sredstava komunalne naknade za 2018. godinu utvrđuje se namjena korištenja i kontrola utroška sredstava komunalne naknade koju plaćaju pravne i fizičke osobe koje posjeduju ili koriste stambene i poslovne objekte na području Općine Kamanje, u visini koja je određena Odlukom o komunalnoj naknadi.

U proračunu općine Kamanje za 2018. godinu planirani prihodi od komunalne naknade iznosi 180.000,00 kn te sredstva koja pristignu u proračun koristit će se za troškove el.energije za javnu rasvjetu, za održavanje javne rasvjete, za održavanje javnih površina te za održavanje nerazvrstanih cesta. Ovakav prijedlog dan je na glasanje i usvojen JEDNOGLASNO.

i) utrošak naknade za zadržavanje nezakonito izgrađenih zgrada u prostoru za 2018. godinu. Gđa. Štajcer kazala je kako se Programom utroška naknade za zadržavanje nezakonito izgrađene zgrade u prostoru za 2018. godinu utvrđuje namjena korištenja i kontrola utroška naknade. Kazala je kako se u proračunu Općine Kamanje za 2018. godinu predviđaju sredstva naknade za zadržavanje nezakonito izgrađene zgrade u iznosu od 10.000,00 kuna. Ovakav prijedlog Programa dan je na glasanje i usvojen JEDNOGLASNO.

Ad5)  Odluka o raspisivanju natječaja za davanje u zakup poslovnog prostora u vlasništvu Općine Kamanje u zgradi mrtvačnice u Kamanju. Načelnik je dao objašnjenje vezano u zakup poslovnog prostora. Ugovor koji smo sklopili 2007. godine sa obrtom TERRA izlazi sada u 12 mjesecu 2017. godine. Ugovor je bio sklopljen na 10 godina. Općina Kamanje ima odluku o visini zakupnine za poslovne prostore koja je donesena na 18. sjednici Općinskog vijeća, dana 27. prosinca 2011. godine i iznosi kako je prikazano u tabeli i tih cijena se moramo pridržavati kako bismo mogli raspisati natječaj.

	Namjena
	do 50 m2
	preko 50 m2

	1. Poslovni prostor – 

    opća namjena
	40,00 kn/m2
	38,00 kn/m2

	2. deficitarna    

    zanimanja
	35,00 kn/m2
	33,00 kn/m2

	3. prodaja pića (caffe barovi i sl.)
	55,00kn/m2
	53,00 kn/m2


Sukladno visokim cijenama prijedlog je načelnika da smanjimo cijene jer na osnovu tih cijena nitko nam se neće javiti na natječaj. Trebamo vrlo pažljivo i transparentno odrediti nove cijene kako bi zadovoljstvo bilo obostrano. Gđa. Štajcer je kazala ako dođe do promjena cijene koje su navedene u Odluci iz 2011. godine mijenjati će se samo taj članak Odluke. Cijene najma za 96 m2 da se računa po ovoj Odluci  iznosilo bi 3.648,00 kn.

Gosp. Lukunić je dodao samo pošto je sada novi saziv vijeća moli samo za kratko objašnjenje plaćanja zakupa poslovnog prostora u Kamanju 106 a. Načelnik odgovara kada smo preuzimali sve od Mjesnog odbora Kamanje sve smo pravno realizirali. Odluka Mjesnog odbora je da se najam kompenzira sa osobom grobara. Kako sada imamo grobara njegova obaveza je da održava prostore najma i kompenzacije više nema. Prostor budemo iznajmljivali za novac a ne za uslugu. Na vijeću je sada da odluči o određivanju cijene najma poslovnog prostora, odnosno koja će biti cijena po m2 i vijeće odlučuje o odabiru obrta ili tvrtke koja će biti zakupnik prostora. 

Gosp. Lukunić kazao je kako je cijena definitivno prevelika i treba smanjiti cijenu visinu zakupnine. Prijedlog je vijeća da nove cijene zakupnine iznose

	Namjena
	do 50 m2
	preko 50 m2

	1. Poslovni prostor – 

    opća namjena
	20,00 kn/m2
	19,00 kn/m2

	2. deficitarna    

    zanimanja
	17,50 kn/m2
	16,50 kn/m2

	3. prodaja pića (caffe barovi i sl.)
	27,50 kn/m2
	26,50 kn/m2


Također prijedlog vijeća je da se također poslovni prostor daje u najam na određeno vrijeme od 5 (pet) godina ali s provjerenom dali Zakon zadovoljava te odredbe.

Prijedlog je imenovanja povjerenstva za provedbu natječaja u sastavu: Danijel Hrestak, Silvija Janjac i Dragutin Ivančić.

Prijedlog Odluke dan je na glasanje i usvojen JEDNOGLASNO.

Ad6) Odluka o komunalnoj naknadi. Načelnik je kazao kako je Država ove godine imala namjenu uvesti Porez na promet nekretnina, međutim od toga je odustala ali je prije toga dala obavezu da Općine i gradovi naprave realan popis svih stambenih i gospodarskih objekata na svojem području kako bi se napravila točna kvadratura svih objekata. Zakon nas obvezuje da naplaćujemo komunalnu naknadu po kvadratu. Kada bismo naplaćivali po kvadraturi tada bi te cijene komunalne naknade bile jako visoke, pa stoga da cijene ostanu približno iste dosadašnjem obračunu komunalne naknade trebamo donijeti  Odluku o vrijednosti boda za određenje visine komunalne naknade gdje bi se bod smanjio kako bi ljudi i dalje manje, više plaćali kao i do sada, a to iznosi cca 90,00 kuna kvartalno. Prijedlog je da stambene jedinice koje su oko 250 m2 plaćaju isto oko cca 90,00 kn, a koje imaju manje od 250 m2 komunalna naknada bit će im manja. Sve te Odluke donosimo kako bismo se uskladili sa Zakonom. Gđa. Štajcer kazala je kako najviše imamo problem sa stambenim prostorom koji nema uređene potkrovlje, dali obračunavati komunalnu naknadu za taj prostor ili ne obračunavati. Načelnik se nadovezao i dodao kako je tih 90,00 kn neka realnost, odnosno do cca. 100,00 kn da bude obračun za kvartal. Gđa. Štajcer kazala je kako bi se komunalna naknada trebala plaćati na sve stambene objekte koji imaju prozore i vrata, pitanje se također odnosi i na klijeti u vinogradima dali da i oni plaćaju komunalnu naknadu. Na našem području imamo puno klijeti u vinogradima a definicija klijeti je kućica u vinogradu za spremanje alata, a vikendica je manja kuća za odmor, objekt namijenjen stanovanju izvan mjesta stalnog boravka. Klijet je poljoprivredni objekt i na to se ne plaća komunalna naknada.

Gosp. Maršić Željko kazao je kako na našem području prevladavaju kuće cca. 300 m2. Načelnik predlaže još jednom da se odredi realna cijena i u gabaritima platiše naših mještana. Prijedlog je da se cijena komunalne naknade u iznosu od 100,00 kuna prilagodi stambenom objektu od 300 m2.

Gđa. Štajcer samo se nadovezala da su do sada u komunalnoj naknadi bile dvije zone, sada u ovoj novoj Odluci je samo jedna zona za cijelo području Općine Kamanje. 

Prijedlozi Odluke o komunalnoj naknadi dan je na glasanje i usvojen JEDNOGLASNO.

Ad7) Odluka o vrijednosti boda za određivanje visine komunalne naknade. Načelnik je dodao kako je određivanje vrijednosti boda određuje samu cijenu komunalne naknade. 

Prijedlog je da vrijednost boda iznosi 0,11 kn /m2. Ovakav prijedlog dan je na glasanje i usvojen JEDNOGLASNO.

Ad8) Program potpora poljoprivredi na području Općine Kamanje za 2018. godinu. Gđa. Štajcer kazalo je kako je program rađen sukladno Zakonom o poljoprivredi i samim tim Programom utvrđuju se aktivnosti u poljoprivredi za koje će u 2018. godini Općina Kamanje dodjeljivati potpore male vrijednosti. Izmjene Programa koje se odnose na prošlu godinu odnosi se na sufinanciranje umjetnog osjemenjivanja krmača. Na zahtjev mještana, uvedena je, osim osjemenivanja goveda i subvencije za ovce i subvencija umjetnog osjemenjivanja krmača koja iznosi 50,00 kn potpore za mještane koji imaju krmače. Za dobivanje iste potrebno je biti upisan u OPG i priložiti propisanu dokumentaciju.

Prijedlog Programa potpora poljoprivredi na području Općine Kamanje za 2018. godinu dan je na glasanje i usvojen JEDNOGLASNO.

Ad9) Izmjene i dopune Odluke o općinskim porezima Općine Kamanje. Načelnik je kazao kako se Zakonom o izmjenama Zakona o lokalnim porezima („Narodne novine 101/17), člankom 17. nalaže jedinicama lokalne (područne) i regionalne samouprave usklađenje odluka o lokalnim porezima do 15.12.2017. godine, a koje su donesene temeljem članaka 41. i 42., a u vezi s člankom 67. Zakona o lokalnim porezima („Narodne novine 115/16). Navedenim Zakonom ukinute su odredbe vezane uz obvezu uvođenje poreza na nekretnine, kao i odredbe o prestanku važenja utvrđivanja i naplate poreza na kuće za odmor. 

Prijedlog Izmjena i dopuna Odluke o općinskim porezima dan je na glasanje i usvojen JEDNOGLASNO.

Ad10) Odluka o imenovanju stručnog povjerenstva za pripremu i provedbu otvorenog postupka javne nabave velike vrijednosti u predmetu nabave dugoročnog zaduženja za projekat „Iskustvo tajnih voda“, akronim Misterion. Gđa. Štajcer kazala je objašnjenje samog postupka otvaranja postupka javne nabave velike vrijednosti. Općina Kamanje kreditno će se zadužiti u svrhu predsufinanciranja projekta „Iskustvo tajne vode“, akronim Misterion. Procijenjena vrijednost nabave iznosila bi 2.450.000,00 bez PDV-a. U Odluci treba imenovati stručno povjerenstvo u postupku javne nabave i za stručno povjerenstvo imenuju se Vanja Blažina Gruden, Željko Maršić i Silvija Janjac, te Anita Matešić Štajcer koja ima certifikat u području javne nabave. Ovlaštena osoba za pitanje struke i osoba koja je izradila tehničke specifikacije i troškovnik za navedeni predmet nabave imenuje se Michaela Benko Zmaić.

Ovakav prijedlog Odluke dan je na glasanje i usvojen JEDNOGLASNO.

Ad11) Godišnji plan davanja koncesije za 2018. godinu. Gđa. Matešić kazala je da sukladno Zakonu o koncesijama propisano je koje se djelatnosti moraju obavljati. Općina Kamanje sukladno tom Zakonu provodi u Općini Kamanje koncesiju o dimnjačarskim poslovima. U 2018. godini planira se raspisati jedna koncesija i to Koncesija za obavljanje poslova crpljenja, odvoza i zbrinjavanja fekalija iz septičkih, sabirnih i crnih jama. Ministarstvo, Registar koncesija nadležan je za kontrolu provedbe koncesija na području JLS. Nedavno se provodila i koncesija i za prijevoz pokojnika ali ona je zakonski ukinuta. 

Prijedlog Godišnjeg plana davanja koncesije za 2018. godinu dan je na glasanje i usvojen JEDNOGLASNO.

Ad12)  Analiza stanja sustava civilne zaštite na području Općine Kamanje za 2017. godinu. 

Gosp. Hrestak kazao je da operativne snage od interesa za sustav civilne zaštite određene su Stožer civilne zaštite Općine Kamanje, vatrogasna zajednica Općine, Gradsko društvo Crvenog križa Ozalj i HGSS – Stanica Karlovac. Načelnik je dodao i kazao kako se sukladno Zakonu o civilnoj zaštiti i Zakonu o vatrogastvu svake godine razmatraju stanje u vatrogastvu i stanje civilne zaštite.  Izrađene su analize uz pomoć vatrogasaca i zapovjednika. Pobrojani su članovi, oprema te analiza ukupnog stanja. Prijedlog je dan na glasanje i usvojen JEDNOGLASNO.

Sjednica je zaključena u 19:20 sati.

Predsjednik Općinskog vijeća i načelnik zahvaljuju se prisutnima na dobrom radu tijekom 2017.g. i zaključuje sjednicu.

Zapisničar:                                                      

Predsjednik Općinskog vijeća:

Anita Matešić Štajcer                                                                   Ivan Lukunić
                   [image: image4.png]



REPUBLIKA HRVATSKA

KARLOVAČKA ŽUPANIJA                                                                                                             

OPĆINA KAMANJE

OPĆINSKO VIJEĆE

KLASA: 





- PRIJEDLOG -
UR.BROJ: 2133/22-01-18-01

U Kamanju, dana _______________ godine

Na temelju članka 35. stavak 1. Zakona o lokalnoj i područnoj (regionalnoj) samoupravi («Narodne novine» broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/185 i 123/17) i članka 11. Statuta Općine Kamanje («Glasnik Općine Kamanje» broj 13/05), Općinsko vijeće Općine Kamanje, na svojoj 6. sjednici održanoj dana ___________. godine, donosi

STATUTARNA ODLUKA

o izmjenama i dopunama

S T A T U T A

OPĆINE KAMANJE

Članak  1.

U Statutu Općine Kamanje („Glasnik Općine Kamanje“ br. 03/09, 04/11 i 01/13) članak 15. mijenja se i glasi:
„ Općinsko vijeće je dužno izjasniti se o podnesenom prijedlogu propisanog broja članova Općinskog vijeća, načelnika ili većine vijeća mjesnih odbora i ako prijedlog prihvati, u roku od 30 dana od dana zaprimanja prijedloga donijeti Odluku o raspisivanju referenduma.


Ako je prijedlog za raspisivanje referenduma predložio propisani broj birača, predsjednik Općinskog vijeća dužan je u roku od 30 dana od dana zaprimanja dostaviti zaprimljeni prijedlog središnjem tijelu državne uprave nadležnom za lokalnu i područnu (regionalnu) samoupravu radi utvrđivanja je li prijedlog podnesen od potrebnog broja birača i je li referendumsko pitanje sukladno zakonskim odredbama.


Ako središnje tijelo nadležno za lokalnu i područnu (regionalnu) samoupravu utvrdi da je prijedlog za raspisivanje referenduma ispravan, Općinsko vijeće će  u roku od 30 dana od dana zaprimanja Odluke o vrijednosti prijedloga raspisati referendum.


Odluka o raspisivanju referenduma donosi se većinom glasova svih članova Općinskog vijeća.“

Članak 2.

Članak 16. mijenja se i glasi:

„Raspisivanje referenduma za opoziv općinskog načelnika i njegovog zamjenika može predložiti:

– 20% ukupnog broja birača upisanih u popis birača Općine Kamanje,

– 2/3 članova Općinskog vijeća.

Ako je raspisivanje referenduma za opoziv predložilo 20% ukupnog broja birača upisanih u popis birača Općine Kamanje, predsjednik Općinskog vijeća dužan je u roku od 30 dana od zaprimanja dostaviti zaprimljeni prijedlog središnjem tijelu državne uprave nadležnom za lokalnu i područnu (regionalnu) samoupravu radi utvrđivanja je li prijedlog podnesen od potrebnog broja birača.

Ako središnje tijelo državne uprave nadležno za lokalnu i područnu (regionalnu) samoupravu utvrdi da je prijedlog ispravan, Općinsko vijeće raspisat će referendum za opozivopćinskog načelnika u roku od 30 dana od zaprimanja odluke.

Ako je raspisivanje referenduma za opoziv predložilo 2/3 članova Općinskog vijeća, odluku o raspisivanju referenduma za opoziv općinskog načelnika i zamjenika Općinsko vijeće donosi dvotrećinskom većinom glasova svih članova.''

Članak 3.

Članak 19. mijenja se i glasi:

‘’Odluka donesena na referendumu obvezatna je za Općinsko vijeće Općine Kamanje osim odluke donesene na savjetodavnom referendumu koja nije obvezatna.’’

Članak 4.

U članku 26. u podstavku 11., riječi „ Jedinstvenog upravnog odjela'' zamjenjuju se rječju: ''tijela''.

U članku 26. briše se podstavak 21. ''imenuje i razrješava i druge osobe određene zakonom, ovim Statutom i posebnim odlukama Općinskog vijeća''.

Članak 5.

Članak 30. st. 1. mijenja se i glasi:

''Mandat članova Općinskog vijeća počinje danom konstituiranja Oppćinskog vijeća i traje do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela.''

Članak 6.

U članku 32. st. 1, podstavak 5. zamjenjuje se riječima  ''postavljati pitanja načelniku i zamjeniku, pročelniku Jedinstvenog upravnog odjela''.

Članak 7.

U članku 43. st. 5. mijenja se i glasi:
''Odluku o imenovanju i razrješenju iz stavka 3. podstavak 13. ovoga članka općinski načelnik je dužan objaviti u prvom broju Glasnika Općine Kamanje koji slijedi nakon donošenja te odluke.''

Članak 8.

U članku 50. riječi ''člankom 15.'' zamjenjuju se riječima ''člankom 16.''
Članak 9.

U članku 51. mijenja se i glasi:

''Općinsko vijeće za obavljanje poslova iz samoupravnog djelokruga Općine Kamanje kao i poslova državne uprave prenesenih na Općina Kamanje ustrojava Jedinstveni upravni odjel (dalje u tekstu: JUO) Općine Kamanje.

Jedinstvenim upravnim odjelom upravlja pročelnik kojeg na temelju javnog natječaja imenuje načelnik.

Jedinstveni upravni odjel, u okviru djelokruga utvrđenog posebnom odlukom, neposredno izvršava provođenje općih akata koje donese Općinsko vijeće.''

Članak 10.

U članku 52. st. 1. toč. 2. riječ: ''radni'' zamjenjuje se rječju: ''službenički'', a riječi ''radnog

odnosa'' zamjenjuju se rječju: ''službe''.

Članak 11.

U članku 56. st. 2. briše se.

Članak 12.

U članku 76. st. 1. riječ: ''domaćina'' zamjenjuje se rječju: ''gospodara''.

Članak 13.

U čl. 77. st. 2. u podtoč. 7. brišu se riječi: ''i dotacija''.

Članak 14.

Članak 80. mijenja se i glasi:

''Temeljni financijski akt Općine Kamanje je proračun.

Općinski načelnik, kao jedini ovlašteni predlagatelj, dužan je utvrditi prijedlog proračuna i podnijeti ga Općinskom vijeću na donošenje u roku utvrđenom posebnim zakonom.

Proračun donosi Općinsko vijeće u skladu s posebnim zakonom.''

Članak 17.

U članku 92. dodaje se stavak 3. koji glasi:

''Savjet mladih Općine Kamanje može sudjelovati u radu Općinskog vijeća davanjem mišljenja, prijedloga i preporuka o pitanjima i temama od interesa za mlade, na način propisan

Poslovnikom Općinskog vijeća.''

Članak 18.

U članku 93. st. 1., nakon podtoč. 3. dodaje se:

- ''provođenjem internetskog savjetovanja sa zainteresiranom javnošću o nacrtima općih akata.''

Članak 19.

Članak 93. st. 2. mijenja se i glasi:

''Prije donošenja općih akata odnosno drugih strateških ili planskih dokumenta, kad se njima utječe na interese građana i pravnih osoba, Općina će putem službene internetske stranice objaviti nacrt općeg akta s obrazloženjem razloga i ciljeva koji se žele postići donošenjem akta te pozivom javnosti da dostavi svoje prijedloge i mišljenja.''

Članak 20.

Ovlašćuje se Odbor za Statut, Poslovnik i normativu djelatnost da utvrdi i izda Izmjene i dopune Statuta.

Ova Statutarna odluka o Izmjenama i dopunama Statuta Općine Kamanje stupa na snagu osmoga dana od dana objave u Glasniku općine Kamanje».

PREDSJEDNIK OPĆINSKOG VIJEĆA:

      Ivan Lukunić

-PRIJEDLOG-

Klasa: 120-02/18-01/02

Ur.broj: 2133/22-01-18-

U Kamanju, 29.01.2018. godine


Na temelju članka 10., stavka 1. i članka 16.  Zakona o plaćama u lokalnoj i područnoj (regionalnoj) samoupravi (“Narodne novine”, broj 28/10), članka 53.a Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) i članka 26. Statuta Općine Kamanje (“Glasnik Općine Kamanje“ 03/09, 04/11 i 01/13), Općinsko vijeće Općine Kamanje na prijedlog Općinskog načelnika, na 6. sjednici održanoj dana 29.01.2018. donosi

Izmjene i dopune 

ODLUKE O KOEFICIJENTIMA ZA OBRAČUN PLAĆE 

SLUŽBENIKA I NAMJEŠTENIKA U

JEDINSTVENOM UPRAVNOM ODJELU OPĆINE KAMANJE

Članak 1.

U Odluci o koeficijentima za obračun plaće službenika i namještenika u Jedinstvenom upravnom odjelu Općine Kamanje („Glasnik općine Kamanje“ 04/10) mijenja se članak 2. koji sada glasi:
Koeficijenti iz članka 1. ove Odluke iznosi:

	R.BR.
	RADNO MJESTO
	KATEGORIJA
	KLASIFIKACIJSKI RANG
	KOEFICIJENT

	1.
	Pročelnik Jedinstvenog upravnog odjela
	I.
	1.
	2,05

	2.
	Stručni suradnik za financije i računovodstvo
	III.
	8.
	1,80

	3.
	Stručni suradnik za opće i administrativne poslove
	III.
	8.
	1,45

	4.
	Komunalni radnik
	IV.
	13.
	1,00


Članak 2.


U članku 6. mijenja se stavak 1. koji sada glasi:


Ova Odluka primjenjivat će se kod obračuna plaće za mjesec veljaču 2018 god. i nadalje.

Članak 3.

Ova Odluka stupa na snagu osam dana nakon objave u „Glasniku općine Kamanje“.









PREDSJEDNIK 

                                                                                         OPĆINSKOG VIJEĆA:

                                                                                                 Ivan Lukunić

REPUBLIKA HRVATSKA

KARLOVAČKA ŽUPANIJA    

OPĆINA KAMANJE

OPĆINSKO  VIJEĆE








-PRIJEDLOG-

KLASA: 214-01/17-01/03







UR.BROJ: 2133/22-01-18-03

U Kamanju, 2018. godine

Temeljem članka 13. stavak 4. Zakona o zaštiti od požara ( NN 92/10) i članka 26. Statuta Općine Kamanje („Glasnik Općine Kamanje” broj 03/09, 04/11 i 01/13),  Općinsko vijeće Općine Kamanje na svojoj 6. sjednici održanoj dana _____________ godine, donosi

P R O V E D B E N I   P L A N 

UNAPRJEĐENJA ZAŠTITE OD POŽARA

NA PODRUČJU OPĆINE KAMANJE

ZA 2018. GODINU

Članak 1.

U ostvarivanju prava i obveza u području zaštite od požara sukladno članku 13. stavak 4. Zakona o zaštiti od požara (''Narodne novine'', broj 92/10), a u skladu s 1. Revizija Plana zaštite od požara Općine Kamanje, broj: PZ-06/15 i 1. Revizija Procjene ugroženosti od požara i tehnološke eksplozije Općine Kamanje, broj: PU-05/15 donosi se Provedbeni plan unaprjeđenja zaštite od požara na području Općine Kamanje za 2018. godinu. 

U cilju unaprjeđenja zaštite od požara na području Općine Kamanje potrebno je u 2018. godini provesti sljedeće organizacijske, tehničke i urbanističke mjere:

1. Općina Kamanje je dužna razmotriti važeće Planove zaštite od požara, iste ažurirati te uskladiti s novonastalim uvjetima temeljem Izvješća o stanju zaštite od požara Vatrogasne zajednice Općine Kamanje na svom području.

Izvršitelj zadatka: Općinski načelnik

2. Općina Kamanje će organizirati sjednicu Stožera zaštite i spašavanja tematski vezanu uz pripremu protupožarne sezone u 2018. godini. U tu svrhu, na sjednici Stožera potrebno je:

a) usvojiti Plan rada Stožera zaštite i spašavanja za ovogodišnju požarnu sezonu,

b) usvojiti Financijski plan osiguranih sredstava za provođenje zadaća tijekom ovogodišnje požarne sezone.

c) usvojiti Plan aktivnog uključenja svih subjekata zaštite od požara na  svom području,

Izvršitelj zadatka: Općinski načelnik

3. Općina Kamanje dužna je ažurirati, odnosno izraditi planove prostora, planove infrastrukture, planove motrenja, čuvanja i ophodnje te propisati mjere zabrane nekontroliranog i neovlaštenog pristupa i boravka na tim prostorima ili građevinama za razdoblje visokog i vrlo visokog indeksa opasnost od nastanka požara. Izrađene planove i propisane mjere navedeni subjekti dužni su dostaviti Vatrogasnoj zajednici općine Kamanje i Državnoj upravi za zaštitu i spašavanje Područnom uredu Karlovac.

Izvršitelj zadatka: Općinski načelnik

4.  U skladu s Planom zaštite od požara Općine Kamanje u vatrogasnim postrojbama DVD-a organizirati vatrogasna dežurstva i pripravnosti tako da se u slučaju požara osigura djelotvorna i pravodobna operativnost vatrogasne postrojbe kao i cjelovita prostorna pokrivenost Općine Kamanje

Izvršitelj zadatka: Općina Kamanje, Vatrogasna zajednica Općine Kamanje
5. Na temelju Procjene ugroženosti od požara i tehnoloških eksplozija Općine Kamanje izraditi srednjoročni plan nabave (nabavljanja) vatrogasnih vozila, opreme i sredstava te sukladno važećim propisima vršiti opremanje vatrogasnih postrojbi.

Za potrebe vatrogasnih postrojbi osigurati odgovarajuća spremišta za vatrogasna vozila i tehniku.  Voditi i ažurirati evidenciju sustava vatrogasne mreže vatrogasnih objekata, vozila, opreme i sredstava za područje odgovornosti .

Organizirati periodičnu kontrolu, servis i popravak vatrogasnih vozila, opreme i sredstava kako bi ista bila trajno spremna za operativnu upotrebu na vatrogasnim intervencijama.

Izvršitelj zadatka: Općina Kamanje, Vatrogasna zajednica Općine Kamanje

6. Za učinkovito i uspješno djelovanje vatrogasne službe od trenutka uzbunjivanja i početka intervencije do lokaliziranja i gašenja požara, potrebno je osigurati učinkovit sustav uzbunjivanja i komunikacije.

Vatrogasna zajednica Karlovačke županije biti će nositelj izrade Plana sustava uzbunjivanja i Plana sustava veze za područje Općine Kamanje .

Navedenim planovima treba odrediti tehnička sredstva i standardne operativne postupke koji se koriste pri vatrogasnim intervencijama a u skladu s potrebama vatrogasne službe unutar sustava zaštite i spašavanja Karlovačke županije.

Izvršitelj zadatka: Općina Kamanje, Vatrogasna zajednica Općine Kamanje

7. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

Izvršitelj zadatka: Općina Kamanje

8. U naseljima općinskog karaktera i središtima ostalih većih naselja sustavno poduzimati potrebne mjere kako bi prometnice i javne površine bile uvijek prohodne u svrhu nesmetane intervencije. U većim kompleksima pravnih osoba osigurati stalnu prohodnost vatrogasnih pristupa i putova evakuacije.

Izvršitelj zadatka: Općina Kamanje, Ceste Karlovac d.d.,

9. Za gašenja požara potrebno je osigurati minimalno potrebne količine vode za gašenje požara i tlak u hidrantskoj mreži, sukladno važećim propisima. Hidrantsku mrežu nužno je u potpunosti uskladiti s važećim propisima.

Izvršitelj zadatka: Općina Kamanje, Komunalno Ozalj d.o.o.,                  
10. U ruralnim područjima u kojima nije moguće zadovoljiti učinkovitu vatrogasnu intervenciju unutar propisanih 15 minuta odrediti hidrante posebne namjene za potrebe gašenja požara u početnoj fazi.

Ovakve hidrante posebno označiti te opremati osnovnim armaturama za gašenje požara smještenim u hidrantske ormariće.

Izvršitelj zadatka: Općina Kamanje, Komunalno Ozalj d.o.o.,

11. Sukladno Zakonu o otpadu („ Narodne novine“, broj 178/04, 111/06, 60/08 i 87/09) otpad se, smije skladištiti, ili zbrinjavati samo u građevinama i uređajima određenim za tu namjenu na propisani način. Sva odlagališta otpada koja ne zadovoljavaju uvjete utvrđene Pravilnikom o načinima i uvjetima odlaganja otpada, kategorijama i uvjetima rada za odlagališta otpada(„Narodne novine“, broj 117/07 i 111/11), potrebno je sanirati i zatvoriti. Na svim odlagalištima je potrebno osigurati odgovarajući vatrogasni pristup. Odlagališta za koja postoje odobreni planovi sanacije i/ili zatvaranja koja zadovoljavaju uvjete iz navedenog Pravilnika, mogu se koristiti do uspostave županijskog centra za gospodarenje otpadom.

 Na odlagalištima koja zadovoljavaju propisane uvjete i koja se planiraju koristiti do uspostave županijskog centra za gospodarenje otpadom obvezna je primjena odredbi Zakona o otpadu, navedenog Pravilnika, te drugih propisa kojima je regulirana zaštita na radu i zaštita od požara.

Izvršitelj zadatka: Općina Kamanje, Azelija Eko d.o.o. 

12. Sukladno važećim propisima potrebno je regulirati zaštitu od požara na otvorenom prostoru, nužno je propisati mjere za sprečavanje nastajanja požara na otvorenom prostoru posebno u periodu povećane opasnosti od požara .

Donijeti Odluku o organiziranju motrilačko dojavne službe u periodima povećanog indeksa opasnosti od nastajanja požara na otvorenom prostoru

Izvršitelj zadatka: Općina Kamanje

          13.  Organizirati savjetodavne sastanke sa svim sudionicima i obveznima provođenja zaštite od požara, a prvenstveno: vlasnicima šumskih površina, vlasnicima i korisnicima poljoprivrednog zemljišta, stanovnicima naselja seoskog karaktera koji se pretežito bave poljoprivrednom djelatnošću, šumarskim i poljoprivrednim inspektorima, te inspektorima zaštite od požara PU Karlovačke u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru.

Izvršitelj zadatka: Općina Kamanje, Vatrogasna zajednica Općine Kamanje

           14.  Nužno je propisati mjere za uređivanje i održavanje rudina, živica i međa, poljskih putova i kanala sukladno važećim propisima.

Izvršitelj zadatka: Općina Kamanje

15. Obvezan je nadzor i skrb nad lokalnim cestama te zemljišnim pojasom uz cestu. Zemljišni pojas uz ceste mora biti čist i pregledan kako zbog sigurnosti prometa tako i zbog sprječavanja nastajanja i širenja požara na njemu. Stoga je obvezno čišćenje zemljišnog pojasa uz ceste od lakozapaljivih tvari, odnosno, onih tvari koje bi mogle izazvati požar, omogućiti ili olakšati njegovo širenje.

Izvršitelj zadatka: Općina Kamanje

Nadležno upravno tijelo Općine Kamanje upoznat će sa sadržajem ovoga Provedbenog plana sve pravne subjekte koji su istim predviđeni kao izvršitelji pojedinih zadataka.

 Financijska sredstva za provedbu obveza koje proizlaze iz ovoga Provedbenog plana, planiraju se u Proračunima izvršitelja zadatka.

 Izvješće o stanju provedbe godišnjeg Provedbenog plana unaprjeđenja zaštite od požara Općine Kamanje za 2018. podnosi Zapovjednik Vatrogasne zajednice Općine Kamanje, a isto će se dostaviti Državnoj upravi za zaštitu i spašavanje i Vatrogasnoj zajednici Karlovačke županije.

Članak 2.


Ovaj Provedbeni plan objaviti će se u „Glasniku Općine Kamanje“. 

-PRIJEDLOG-
KLASA: 320-01/17-01/02

UR.BROJ: 2133/22-01-18-___


Kamanje, 2018. godine


Na temelju članka 66. Zakona o poljoprivredi („Narodne novine“ broj 30/15) te članka 26. Statuta Općine Kamanje („Glasnik Općine Kamanje“ br. 03/09, 04/11 i 01/13), na svojoj 6. sjednici održanoj dana  _______________. godine, Općinsko vijeće Općine Kamanje donijelo je 

I Z M J E N E   I   D O P U N E

Program potpora poljoprivredi 

na području Općine Kamanje za 2018. godinu

Članak 1.

U Programu potpora poljoprivredi na području Općine Kamanje za 2018. godinu („Glasnik Općine Kamanje“ br. 05/17) u članku 5. stavak 1. dodaje se točka 2. koja sada glasi:

2) ULAGANJE U PRIMARNU POLJOPRIVREDNU PROIZVODNJU

MJERA 2.1. Unapređenje biljne proizvodnje

· 2.1.1. Kalcizacija kiselih tala - potpora se ostvaruje za nabavku sredstva za kalcizaciju, na minimalnoj površini od  0,5 ha. Iznos potpore je  do 20% dokumentiranih troškova (bez PDV-a), a najviše do 1.000,00 kn/korisniku/godišnje.
Uz zahtjev za potporu, osim propisane dokumentacije ovim Programom, obavezno se prilaže:

· dokaz o izvršenoj analizi tla i preporuka o opravdanosti kalcizacije

· 2.1.2. Sustavi za navodnjavanje

· 2.1.3. Sustavi za obranu od tuče

· 2.1.4. Ograde i armature u voćnjacima i vinogradima

· 2.1.5. Oprema za proizvodnju povrća, cvijeća i jagoda u zaštićenom prostoru - potpora se ostvaruje za izgradnju/kupnju novih plastenika i prateće opreme za proizvodnju povrća, cvijeća i jagoda, uključujući i nabavku pokrovne nove folije za plastenike
· 2.1.6. Folija za proizvodnju jagoda i povrća na otvorenom

Korisnici potpora: 


Korisnici potpore su: nositelji poljoprivrednih gospodarstava upisani u Upisnik poljoprivrednih gospodarstava pri APPRRR u Karlovačkoj županiji, imaju sjedište / prebivalište na području Općine Kamanje, te imaju poljoprivredne površine i poljoprivrednu proizvodnju za koju se traže općinske subvencije na području Općine Kamanje.

Poljoprivredno gospodarstvo je pravna ili fizička osoba, a djeluje kao obiteljsko  poljoprivredno gospodarstvo, obrt, trgovačko društvo ili zadruga.

Uvjeti za dodjelu potpora:

· minimalna površina za koju se može ostvariti potpora za plastenike je 200 m²(dokaz podaci iz ARKOD sustava).

· minimalna površina za ostvarivanje potpore za intenzivne nasade voćnjak je 0,5 ha, za vinograde i bobičasto voće 0,25 ha (dokaz podaci iz ARKOD sustava, odnosno vinogradarskog registra). 

Intenzitet potpore za svaku podmjeru od 2.1.1. – 2.1.6. iznosi: do 50% prihvatljivih troškova po računu (bez PDV-a) a najviše 3.000,00 kn/korisniku/godišnje.

Članak 2.

Ove Izmjene i dopune Programa stupaju na snagu osmog dana od dana donošenja, a objaviti će se u “Glasniku Općine Kamanje.

PRIJEDLOG

KLASA: 







UR.BROJ: 

U Kamanju, 2018. godine


Na temelju članka 49. stavka 4., članka 51. stavka 5. i članka 62. stavka 5. Zakona o zaštiti životinja (Narodne novine 102/17) i članaka 26. Statuta Općine Kamanje ( „Glasnik Općine Kamanje“ broj 03/09, 04/11 i 01/13), Općinsko vijeće Općine Kamanje na 6. sjednici održanoj dana ______________2018. godine, donosi

ODLUKU

o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama

OPĆE ODREDBE

Članak 1.

Ovom se Odlukom uređuju minimalni uvjeti i način držanja kućnih ljubimaca koje im njihovi posjednici moraju osigurati, način kontrole njihovog razmnožavanja te način postupanja s napuštenim i izgubljenim životinjama na području Općine Kamanje.

Članak 2.

Pojedini pojmovi u ovoj Odluci imaju sljedeće značenje:

1. izgubljena životinja je životinja koja je odlutala od vlasnika i on je traži

2. kućni ljubimci su životinje koje čovjek drži zbog društva, zaštite i pomoći ili zbog zanimanja za te životinje

3. napuštena životinja je životinja koju je vlasnik svjesno napustio, kao i životinja koju je napustio zbog više sile kao što su bolest, smrt ili gubitak slobode te životinja koje se vlasnik svjesno odrekao

4. opasne životinje su životinje koje zbog neodgovarajućih uvjeta držanja i postupanja s njima mogu ugroziti zdravlje i sigurnost ljudi i životinja te koje pokazuju napadačko ponašanje prema čovjeku

5. posjednik životinje odnosno kućnog ljubimca (u daljnjem tekstu: posjednik) je svaka pravna ili fizička osoba koja je kao vlasnik, korisnik ili skrbnik stalno ili privremeno odgovorna za zdravlje i dobrobit životinje

6. prijevoz je premještanje životinja prijevoznim sredstvom u nekomercijalne svrhe, uključujući postupke pri polasku i dolasku na krajnje odredište

7. radne životinje su psi koji služe kao tjelesni čuvari i čuvari imovine, psi vodiči slijepih i oni koji služe za pomoć, psi tragači i psi koji služe za obavljanje drugih poslova

8. sklonište za životinje (u daljnjem tekstu: sklonište) je objekt u kojem se smještaju i zbrinjavaju napuštene i izgubljene životinje gdje im se osigurava potrebna skrb i pomoć

9. slobodnoživuće mačke su mačke koje su rođene u divljini, nemaju vlasnika niti posjednika

10. službene životinje su životinje koje imaju licencu za rad i služe za obavljanje poslova pojedinih državnih tijela

UVJETI I NAČIN DRŽANJA KUĆNIH LJUBIMACA

Opći uvjeti držanja kućnih ljubimaca

Članak 3.

Posjednik je dužan

1. osigurati kućnim ljubimcima držanje u skladu s njihovim potrebama, a minimalno predviđenim Zakonom o zaštiti životinja i Odlukom grada

2. psima osigurati prostor koji odgovara njihovoj veličini (Prilog 1.) i zaštitu od vremenskih neprilika i drugih nepovoljnih uvjeta za obitavanje

3. psima osiguati pseću kućicu ili odgovarajuću nastambu u skladu s Prilogom 1.

4. označiti mikročipom pse i vakcinirati protiv bjesnoće sukladno Zakonu o veterinarstvu

5. onemogućiti bijeg i kretanje pasa po javnim površinama bez nadzora

6. na vidljivom mjestu staviti oznaku koja upozorava na psa, te imati ispravno zvono na ulaznim dvorišnim ili vrtnim vratima

7. pravodobno zatražiti veterinarsku pomoć te osigurati zbrinjavanje i odgovarajuću njegu bolesnih i ozlijeđenih životinja

8. osigurati kućnim ljubimcima redovitu i pravilnu ishranu te trajno omogućiti pristup svježoj pitkoj vodi

9. redovito održavati čistim prostor u kojem borave kućni ljubimci.

Posjednik ne smije

1. zanemarivati kućne ljubimce s obzirom na njihovo zdravlje, smještaj, ishranu i njegu

2. ograničavati kretanje kućnim ljubimcima na način koji mu uzrokuje bol, patnju, ozljede ili strah.

Zabranjeno je

1. bacanje petardi ili drugih pirotehničkih sredstava na životinje

2. trčanje životinja privezanih uz motorno prijevozno sredstvo koje je u pokretu

3. držati pse trajno vezane ili ih trajno držati u prostorima ili dijelu dvorišta bez omogućavanja slobodnog kretanja izvan tog prostora

4. vezati pse, osim privremeno u iznimnim situacijama kada ograđivanje dijela dvorišta nije izvedivo. U tom slučaju pas se može vezati na način da mu je omogućeno kretanje u promjeru 5 metara, a sredstvo vezanja i ogrlica moraju biti od takvog materijala da psu ne nanose bol ili ozljede.

5. je trajno i samostalno držanje kućnih ljubimaca na adresi različitoj od prebivališta ili boravišta posjednika, osim u slučaju kada se radi o radnim psima koji čuvaju neki objekt ili imovinu, a posjednik im je dužan osigurati svakodnevni nadzor

6. držati kao kućne ljubimce opasne i potencijalno opasne životinjske vrste utvrđene u Popisu opasnih i potencijalno opasnih životinjskih vrsta (Prilog 2.) koji je sastavni dio ove odluke.

Posjednik pasa mora odgovarajućim odgojem i/ili školovanjem ili drugim mjerama u odnosu na držanje i kretanje pasa osigurati da životinja nije opasna za okolinu. Pri odgoju pasa posjednik ne smije koristiti metode koje kod pasa mogu uzrokovati bol, ozljede, patnje ili strah.

Koordinacijska radna skupina iz članka 70. Zakona o zaštiti životinja može predlagati propisivanje uvjeta za držanje različitih životinjskih vrsta.

Općina Kamanje kontrolira obvezu označavanja pasa mikročipom, odnosno provjerava jesu li svi psi označeni mikročipom.

Općina Kamanje može propisati trajnu sterilizaciju kao obvezan način kontrole razmnožavanja, sukladno članku 62., stavak 5. Zakona o zaštiti životinja

Uvjeti držanja kućnih ljubimaca u stambenim zgradama i obiteljskim kućama

Članak 4.

Držanje kućnih ljubimaca u zajedničkim prostorijama zgrada i dvorištima zgrada, kretanje kućnih ljubimaca zajedničkim dijelovima zgrada i dvorištima zgrada te obvezu čišćenja tih prostorija i prostora koje onečiste kućni ljubimci sporazumno utvrđuju suvlasnici zgrade sukladno propisima o vlasništvu. Posjednik kućnih ljubimaca dužan je držati ih na način da ne ometaju mir sustanara ili na drugi način krše dogovoreni kućni red stambene zgrade i stanara okolnih nekretnina.

Posjednik koji psa drži u stanu ili kući bez okućnice, dužan ga je svakodnevno izvoditi radi obavljanja nužde i zadovoljenja dnevnih fizičkih aktivnosti.

Uvjeti izvođenja kućnih ljubimaca na javne površine

Članak 5.

Pse se smije izvoditi na javne površine ako su označeni mikročipom, na povodcu i pod nadzorom posjednika.

Članak 6.

Psi se mogu kretati bez povodca, uz nadzor posjednika, na javnim površinama sukladno Prilogu 3.

Članak 7.

Kretanje kućnih ljubimaca dopušteno je u prostorima i prostorijama javne namjene uz dopuštenje vlasnika, odnosno korisnika prostora, osim ako ovom odlukom nije drugačije određeno.

Članak 8.

Kućnim ljubimcima koji se kreću slobodno ili na povodcu zabranjeno je kretanje na dječjim igralištima, cvjetnjacima, neograđenim sportskim terenima, neograđenim dvorištima škola i vrtića te na drugim mjestima gdje postoji opasnost ugrožavanja zdravstveno-higijenske sigurnosti i zdravlja ljudi bez dopuštenja vlasnika i dozvole korisnika prostora.

Članak 9.

Iz sigurnosnih razloga prometa, sugrađana i drugih životinja te u svrhu prevencije nekontroliranog razmnožavanja zabranjeno je puštanje kućnih ljubimaca da samostalno šeću javnim površinama bez prisutnosti i nadzora posjednika.

Članak 10.

Posjednik kućnog ljubimca dužan je pri izvođenju kućnog ljubimca na javnu površinu nositi pribor za čišćenje i očistiti javnu površinu koju njegov kućni ljubimac onečisti.

Članak 11.

Ograničenje kretanja kućnih ljubimaca iz ove odluke ne primjenjuje se na pse osposobljene za pomoć osobama s invaliditetom.

Postupanje s opasnim psima

Članak 13.

Posjednik opasnog psa dužan je provesti sve mjere koje su propisane Pravilnikom o opasnim psima.

Članak 14.

Vlasnik opasnog psa mora ga držati u zatvorenom prostoru iz kojeg ne može pobjeći, a vrata u prostor u kojem se nalazi takav pas moraju biti zaključana.

Članak 15.

Na ulazu u prostor u kojem se nalazi opasan pas mora biti vidljivo istaknuto upozorenje: »OPASAN PAS«.

Članak 16.

Izvođenje opasnih pasa na javne površine dopušteno je isključivo s brnjicom i na povodcu.

Članak 17.

Pri sumnji da se radi o opasnom psu, komunalni redar je ovlašten zatražiti na uvid od posjednika potvrdu kojom se potvrđuje da su nad psom provede sve mjere propisane Pravilnikom o opasnim psima.

Ukoliko vlasnik ne pokaže potrebnu dokumentaciju, komunalni redar sastavlja službeni zapisnik te obavještava nadležnu veterinarsku inspekciju za daljnje postupanje.

Način kontrole razmnožavanja kućnih ljubimaca

Članak 18.

Zabranjen je uzgoj kućnih ljubimaca, osim ukoliko je uzgoj prijavljen pri nadležnom ministarstvu i uzgajivač posjeduje rješenje nadležnog tijela.

Članak 19.

Posjednik je dužan držati pod kontrolom razmnožavanje kućnih ljubimaca i spriječiti svako neregistrirano razmnožavanje.

Članak 20.

Kontrola razmnožavanja pasa i mačaka provodi se trajnom sterilizacijom.

Slobodnoživuće mačke

Članak 21.

Na javnim površinama dozvoljeno je postavljanje hranilišta za mačke (u daljnjem tekstu: hranilišta).

Hranilišta se postavljaju nakon provedenog javnog poziva udrugama za zaštitu životinja za podnošenje zahtjeva za postavljanje hranilišta koji raspisuje načelnik Općine Kamanje (u daljnjem tekstu: načelnik).

Postavljanje hranilišta odobrava načelnik na prijedlog Jedinstvenog upravnog odjela uz prethodno mišljenje Komunalnog redara i Općinskog vijeća na području koje se hranilište želi postaviti.

U slučaju da Jedinstveni upravni odjel, odnosno Općinsko vijeće daju negativno mišljenje za traženu lokaciju hranilišta, obvezni su predložiti najbližu moguću alternativnu lokaciju za hranilište.

Način, izgled i uvjeti postavljanja hranilišta propisat će se pravilnikom što ga donosi Načelnik.

U slučaju sumnje u izbijanje zaraznih bolesti koje se mogu prenijeti sa životinja na ljude, zaštitu građana provode pravne osobe koje obavljaju zdravstvenu djelatnost i privatni zdravstveni radnici u suradnji s nadležnim tijelima utvrđenim propisima o veterinarskoj djelatnosti.

Ako udruga za zaštitu životinja kojoj je odobreno postavljanje hranilišta ne održava higijenu i čistoću javne površine na kojoj se nalazi hranilište, odnosno ako se ne skrbi o mačkama, komunalno redarstvo će ukloniti hranilište na trošak te udruge, a temeljem obavijesti Jedinstvenog upravnog tijela Općine Kamanje.

NAČIN POSTUPANJA S IZGUBLJENIM I NAPUŠTENIM ŽIVOTINJAMA

Postupanje s izgubljenim životinjama

Članak 22.

Posjednik kućnog ljubimca mora u roku od tri dana od dana gubitka kućnog ljubimca prijaviti njegov nestanak skloništu za životinje, a u roku od 14 dana od dana gubitka psa veterinarskoj organizaciji ili ambulanti veterinarske prakse koja je ovlaštena za vođenje Upisnika kućnih ljubimaca.

Ako u roku od 14 dana od dana objave podataka vlasnik/posjednik nije dostavio zahtjev za vraćanje životinje, sklonište postaje vlasnik životinje te je može udomiti.

Posjednik izgubljene životinje dužan je nadoknaditi sve troškove kao i svaku štetu koju počini životinja od trenutka nestanka do trenutka vraćanja posjedniku.

Postupanje s napuštenim životinjama

Članak 23.

Nalaznik napuštene ili izgubljene životinje mora u roku od tri dana od nalaska životinje obavijestiti sklonište za napuštene životinje, osim ako je životinju u tom roku vratio posjedniku.

Kontakt informacije skloništa s kojim Općina Kamanje ima potpisan ugovor objavljen je na službenim Internetskim stranicama Općine Kamanje.

Nalaznik napuštene ili izgubljene životinje mora pružiti životinji odgovarajuću skrb do vraćanja posjedniku ili do smještanja u sklonište za napuštene životinje.

Životinja se ne smješta u sklonište ako se po nalasku životinje može utvrditi njezin vlasnik te se životinja odmah može vratiti vlasniku, osim ako vlasnik odmah ne može doći po životinju.

Sve troškove skloništa za primljenu životinju financira jedinica lokalne samouprave.

Ako se utvrdi posjednik napuštene životinje, dužan je nadoknaditi sve troškove kao i svaku štetu koju počini životinja od trenutka nestanka do trenutka vraćanja posjedniku.

NAČIN POSTUPANJA S DIVLJIM ŽIVOTINJAMA

Divljač i zaštićene divlje vrste

Članak 24.

S divljači izvan lovišta i zaštićenim divljim vrstama koje se zateknu na javnim površinama postupat će se po zasebnom „Programu zaštite divljači izvan lovišta“ kao i drugim propisima o zaštiti životinja, zaštiti prirode, veterinarstvu i lovstvu.

ZAŠTITA ŽIVOTINJA

Poticanje zaštite životinja

Članak 25.

Općina Kamanje će prema obvezi utvrđenoj Zakonom o zaštiti životinja poticati razvoj svijesti svojih sugrađana, posebice mladih, o brizi i zaštiti životinja.

Obveza pružanja pomoći životinji

Članak 26.

Svatko tko ozlijedi ili primijeti ozlijeđenu ili bolesnu životinju mora joj pružiti potrebnu pomoć, a ako to nije u mogućnosti sam učiniti, mora joj osigurati pružanje pomoći.

Ako nije moguće utvrditi tko je posjednik životinje, pružanje potrebne pomoći ozlijeđenim i bolesnim životinjama mora organizirati i financirati jedinica lokalne samouprave.

Ako se utvrdi posjednik ozlijeđene ili bolesne životinje, troškove snosi posjednik.

Korištenje životinja u komercijalne svrhe

Članak 27.

Zabranjeno je koristiti životinje za sakupljanje donacija, prošnju te izlagati ih na javnim površinama, sajmovima, tržnicama i slično, kao i njihovo korištenje u zabavne ili druge svrhe bez suglasnosti nadležnog tijela jedinica lokalne samouprave.

Članak 28.

Zabranjena je prodaja kućnih ljubimaca na javnim površinama, sajmovima, tržnicama i svim drugim prostorima koji ne zadovoljavaju uvjete za prodaju kućnih ljubimaca sukladno Pravilniku o uvjetima kojemu moraju udovoljavati trgovine kućnim ljubimcima.

NADZOR

Ovlasti komunalnog redara

Članak 29.

Nadzor nad ovom odlukom provodi komunalni redar. U svom postupanju, komunalni redar je ovlašten zatražiti pomoć policijskih službenika ukoliko se prilikom provođenja nadzora ili izvršenja rješenja opravdano očekuje pružanje otpora.

Komunalni redar postupa po službenoj dužnosti kada uoči postupanje protivno Odluci te prema prijavi fizičkih ili pravnih osoba.

U obavljanju poslova iz svoje nadležnosti, komunalni redar ima pravo i obvezu:

1. pregledati isprave na temelju kojih se može utvrditi identitet stranke i drugih osoba nazočnih nadzoru

2. ući u prostore/prostorije u kojima se drže kućni ljubimci

3. uzimati izjave stranaka i drugih osoba

4. zatražiti od stranke podatke i dokumentaciju

5. prikupljati dokaze na vizualni i drugi odgovarajući način

6. očitati mikroči

7. podnositi kaznenu prijavu, odnosno prekršajnu prijavu nadležnim tijelima

8. donijeti rješenje kojim nalaže promjenu uvjeta u skladu s odlukom grada pod prijetnjom pokretanja prekršajnog postupka ili naplate kazne

9. naplatiti novčanu kaznu propisanu ovom Odlukom

10. upozoravati i opominjati fizičke i pravne osobe

11. narediti fizičkim i pravnim osobama otklanjanja prekršaja

12. obavljati druge radnje u skladu sa svrhom nadzora.

O postupanju koje je protivno odredbama ove Odluke u svakom pojedinačnom slučaju komunalni redar dužan je sastaviti zapisnik te donijeti rješenje.

U slučajevima iz nadležnosti komunalnog redara predviđenim ovom Odlukom komunalni redar može, kada je potrebno hitno postupanje, donijeti usmeno rješenje, o čemu je dužan sastaviti zapisnik te kasnije dostaviti pismeno rješenje.

Komunalni redar dužan je podnijeti prijavu veterinarskoj inspekciji kada:

1. u provedbi nadzora utvrdi da se kućni ljubimac nalazi u stanju na temelju kojega se može zaključiti da životinja trpi bol, patnju ili veliki strah, da je ozlijeđena ili da bi nastavak njezina života u istim uvjetima bio povezan s neotklonjivom boli, patnjom ili velikim strahom

2. posjednik nije označio mikročipom psa u roku predviđenom Zakonom o veterinarstvu, odnosno redovito cijepio protiv bjesnoće, te dao na uvid dokumentaciju kojom to može potvrditi (putovnicu kućnog ljubimca)

3. posjednik kućnom ljubimcu daje hranu koja mu uzrokuje ili može uzrokovati bolest, bol, patnju, ozljede, strah ili smrt te kada utvrdi da bi zbog lošeg gojnog stanja kućnog ljubimca bila nužna intervencija veterinarske inspekcije

4. posjednik drži više od 9 životinja starijih od 6 mjeseci, a koje mu sklonište nije dalo na skrb, niti sa skloništem ima ugovor o zbrinjavanju tih životinja, odnosno ukoliko ima više od 20 životinja starijih od 6 mjeseci u svrhu udomljavanja, a nema rješenje veterinarske inspekcije kojim je odobreno držanje životinja i potvrđeno da su zadovoljeni svi uvjeti propisani važećim propisima

5. posjednik nije ispunio uvjete propisane Pravilnikom o opasnim psima, a drži opasnog psa.

6. posjednik nije pravodobno zatražio veterinarsku pomoć i osigurao zbrinjavanje i odgovarajuću njegu bolesnog ili ozlijeđenog kućnog ljubimca.

7. uzgajivač ne pokaže na uvid potvrdu o zadovoljenim uvjetima od strane nadležnog ministarstva.

8. posjednik nije u roku od 3 dana prijavio nestanak kućnog ljubimca

9. utvrdi osobne podatke posjednika koji je napustio kućnog ljubimca ili njegovu mladunčad

10. posjednik životinju koristi za predstavljanje te u zabavne ili druge svrhe.

Komunalni redar dužan je obavijestiti policiju i/ili državno odvjetništvo kada uoči situaciju koja upućuje na mučenje ili ubijanje životinja.

U svim slučajevima u kojima komunalni redar tijekom nadzora uoči postupanje protivno Zakonu o zaštiti životinja, Kaznenom zakonu ili drugim propisima, a nije nadležan, prijavu sa sastavljenim zapisnikom o zatečenom stanju prosljeđuje nadležnom tijelu te stranci dostavlja obavijest o poduzetim mjerama.

Žalba protiv rješenja komunalnog redara

Članak 30.

Protiv rješenja komunalnog redara može se izjaviti žalba u roku od 15 dana od dana dostave rješenja. Žalba na rješenje komunalnog redara ne odgađa izvršenje rješenja.

O žalbi izjavljenoj protiv rješenja komunalnog redara odlučuje upravno tijelo jedinice područne samouprave nadležno za drugostupanjske poslove komunalnog gospodarstva.

NOVČANE KAZNE

Članak 31.

Sredstva naplaćena u skladu sa odlukom općine za predviđene prekršaje prihod su jedinica lokalne samouprave i koriste se za potrebe zbrinjavanja napuštenih i izgubljenih životinja.

Komunalni redar ima ovlast i dužnost provoditi ovu Odluku u skladu sa svojom nadležnosti i sankcionirati svako ponašanje protivno ovoj Odluci. U tu svrhu, komunalni redar može osim kazne izreći i usmeno upozorenje.

Za postupanje protivno odredbama ove Odluke, prekršitelj će biti kažnjen iznosom od 500,00 kuna do 2.000,00 kuna kada:

1. nije osigurao kućnom ljubimcu držanje u skladu s njihovim potrebama, a minimalno predviđenim Zakonom o zaštiti životinja i Odlukom grada (čl.3.st.1.toč.1.)

2. psu nije osigurao prostor koji odgovara njihovoj veličini (Prilog 1.) te ga nije zaštito od vremenskih neprilika i drugih nepovoljnih uvjeta obitavanja (čl.3.st.1.toč.2.)

3. psu nije osigurao pseću kućicu ili odgovarajuću nastambu u skladu s Prilogom 1. (čl.3.st.1.toč.3.)

4. nije onemogućio bijeg i kretanje pasa po javnim površinama bez nadzora (čl.3.st.1.toč.5.)

5. nije na vidljivom mjestu staviti oznaku koja upozorava na psa te ne posjeduje ispravno zvono na ulaznim dvorišnim ili vrtnim vratima (čl.3.st.1.toč.6.)

6. nije osigurao kućnom ljubimcu redovitu i pravilnu ishranu te trajno omogućio pristup svježoj pitkoj vodi (čl.3.st.1.toč.8.)

7. redovito ne čisti i ne održava urednim prostor u kojem boravi kućni ljubimac (čl.3st.1.toč.9.)

8. istrčava kućnog ljubimca vezanjem za motorno prijevozno sredstvo koje je u pokretu (čl.3.st.3.toč.2.)

9. drži psa trajno vezanim ili ga trajno držati u prostorima ili dijelu dvorišta bez omogućavanja slobodnog kretanja izvan tog prostora(čl.3.st.3.toč.3.)

10. veže psa, osim privremeno u iznimnim situacijama kada ograđivanje dijela dvorišta nije izvedivo. U tom slučaju pas se može vezati na način da mu je omogućeno kretanje u promjeru minimalno 5 metara, a sredstvo vezanja i ogrlica moraju biti od takvog materijala da psu ne nanose bol, patnju ili ozljeđivanje. Posjednik će se kazniti ukoliko se ne drži propisanih pravila o vezanju psa. (čl.3.st.3.toč.4.)

11. trajno drži kućnih ljubimaca na adresi različitoj od prebivališta ili boravišta posjednika, osim u slučaju kada se radi o radnim psima koji čuvaju neki objekt ili imovinu. Posjednik će se kazniti ukoliko psu ne osigura svakodnevni nadzor(čl.3.st.3.toč.5.)

12. drži kao kućne ljubimce opasne i potencijalno opasne životinjske vrste utvrđene u Popisu opasnih i potencijalno opasnih životinjskih vrsta (Prilog 2.) koji je sastavni dio ove Odluke. (čl.3.st.3.toč.6.)

13. posjednik nije odgovarajućim odgojem i/ili školovanjem ili drugim mjerama osigurao da pas u odnosu na držanje i kretanje nije opasan za okolinu (čl.3.s.4.)

14. posjednik kućnog ljubimaca ne drži na način da ne ometa mir sustanara ili na drugi način krši dogovoreni kućni red stambene zgrade i stanara okolnih nekretnina(čl.4.st.1.)

15. posjednik koji psa drži u stanu ili kući bez okućnice, ne izvodi svakodnevno van radi obavljanja nužde i zadovoljenja ostalih dnevnih fizičkih aktivnosti. (čl.4.st.2.)

16. psa izvodi na javne površine gdje je to ovom odlukom nije dopušeno te ukoliko pas nije označen mikročipom, na povodcu i pod nadzorom posjednika (čl.5.)

17. dozvoli da se kućni ljubimac kreće slobodno ili na povodcu na dječjim igralištima, cvjetnjacima, neograđenim sportskim terenima, neograđenim dvorištima škola i vrtića te na drugim mjestima gdje postoji opasnost ugrožavanja zdravstveno-higijenske sigurnosti i zdravlja ljudi bez dopuštenja vlasnika i dozvole korisnika prostora.( čl.8.)

18. omogući kućnom ljubimcu da samostalno šeće javnim površinama bez njegove prisutnosti i nadzora (čl.9.)

19. pri izvođenju kućnog ljubimca na javnu površinu ne nosi pribor za čišćenje i ne očistiti javnu površinu koju njegov kućni ljubimac onečisti (čl.10.)

20. vlasnik opasnog psa ne drži u zatvorenom prostoru iz kojeg ne može pobjeći, a vrata u prostor u kojem se nalazi takav pas nisu zaključana (čl.14.)

21. na ulazu u prostor u kojem se nalazi opasan pas nije vidljivo istaknuto upozorenje: »OPASAN PAS«. (čl.15.)

22. izvodi opasnog psa na javne površine bez brnjice i na povodca. (čl.16.)

23. ne drži pod kontrolom razmnožavanje kućnih ljubimaca i ne spriječi svako neregistrirano razmnožavanje. (čl.19.)

24. ne provede mjeru trajne sterilizacije psa odnosno mačke po naredbi komunalnog redara (čl.20.)

25. način, izgled i uvjeti postavljanja hranilišta nisu u skladu s pravilnikom što ga donosi gradonačelnik. (čl.21.st.5.)

26. koristiti životinje za sakupljanje donacija, prošnju te izlagati ih na javnim površinama, sajmovima, tržnicama i slično, kao u zabavne ili druge svrhe bez suglasnosti nadležnog tijela jedinica lokalne samouprave po ispunjenju uvjeta propisnih aktom Grada. (čl.27.)

27. prodaje kućne ljubimce na javnim površinama, sajmovima, tržnicama i svim drugim prostorima koji ne zadovoljavaju uvjete za prodaju kućnih ljubimaca sukladno Pravilniku o uvjetima kojemu moraju udovoljavati trgovine kućnim ljubimcima, veleprodaje i prodaje na izložbama. (čl. 28.)

PRIJELAZNE I ZAVRŠNE ODREDBE

Opasne i potencijalno opasne životinjske vrste

Članak 32.

Kućne ljubimce koji se nalaze na Popisu opasnih i potencijalno opasnih životinjskih vrsta (Prilog 2.), a koji pripadaju zaštićenim vrstama te koji su do dana stupanja na snagu ove odluke evidentirani u tijelu nadležnom za zaštitu prirode, posjednik može nastaviti držati do njihovog uginuća.

Kućne ljubimce koji se nalaze na Popisu opasnih i potencijalno opasnih životinjskih vrsta, a koji ne pripadaju zaštićenim vrstama i koje se u roku od 90 dana od dana stupanja na snagu ove odluke prijavi, radi evidentiranja nadležnom tijelu za zaštitu životinja, posjednik može nastaviti držati do njihovog uginuća.

Članak 33.

Ova Odluka stupa na snagu osam dana nakon objave u „Glasniku Općine Kamanje“.

Ivan Lukunić

PRILOG 1.

Minimalna površina ograđenih prostora za pse

	MASA PASA (kg)
	MINIMALNA POVRŠINA (m²)
	MINIMALNA VISINA (natkriveni, m)
	MINIMALNA ŠIRINA (m)

	do 24 kg
	6,0
	1,8
	2,0

	25-28 kg
	7,0
	1,8
	2,0

	29-32 kg
	8,0
	1,8
	2,0

	od 32 kg i više

	8,5
	1,8
	2,0


Minimalna površina ograđenih prostora (m²) u kojim boravi veći broj pasa

	Broj pasa u prostoru
	Min. površina - psi težine do 16 kg
	Min. površina - psi težine od 17 do 28 kg

	Min. površina - psi teži od 28 kg

	2
	7,5
	10
	13

	3
	10,0
	13
	17

	4
	12,0
	15
	20

	5
	14,0
	18
	24

	6
	16,0
	20
	27

	7
	17,5
	22
	29

	8
	19,5
	24
	32

	9
	21
	26
	35

	10
	23
	28
	37


U slučaju da je u ograđenom prostoru veći broj pasa različitih masa, veličina može biti manja za 15% od propisane uzevši da je veličina vezana uz životinju najveće mase.

Veličina pseće kućice (širina x dubina x visina) u cm

	Veličina psa - visina pleća u cm
	Veličina kućice

	do 55 cm
	100 x 610 x 55

	od 56 do 65 cm
	150 x 100 x 70

	od 65 cm i više
	170-180 x 120 x 85


PRILOG 2. - POPIS OPASNIH I POTECIJALNO OPASNIH ŽIVOTINJSKIH VRSTA

1. SISAVCI (Mammalia)

1. 1. OPOSUMI (Didelphiomorphia)

- sjevernoamerički oposum (Didelphis virginiana)

1. 2. ZVJEROLIKI TOBOLČARI (Dasyuromorphia)

- porodica: tobolčarske mačake (Dasyuridae)

1. 3. DVOSJEKUTIĆNJACI (Diprotodontia)

- veliki crveni klokan (Macropus rufus)

- istočni sivi klokan (Macropus giganteus)

- zapadni sivi klokan (Macropus fuliginosus)

- Macropus robustus

1. 4. KREZUBICE (Xenarthra)

- porodica: ljenivci (Bradypodidae)

- porodica: mravojedi (Myrmecophagidae)

1. 5. MAJMUNI (Primates)

- potporodica: majmuni urlikavci (Alouattinae)

- potporodica: majmuni hvataši i vunasti majmuni (Atelinae)

- rod: kapucini (Cebidae)

- porodica: psoglavi majmuni (Cercopithecidae)

- porodica: giboni (Hylobatidae)

- porodica: čovjekoliki majmuni (Hominidae ili Pongidae)

1. 6. ZVIJERI (Carnivora)

- porodica: psi (Canidae) - izuzev domaćeg psa

- porodica: mačke (Felidae) - ne uključuje domaću mačku

- gepard (Acinonyx jubatus)

- pustinjski ris (Caracal caracal)

- serval (Leptailurus serval)

- rod: risevi (Lynx)

- zlatna mačka (Profelis aurata)

- puma (Puma concolor)

- oblačasti leopard (Neofelis nebulosa)

- rod: Panthera

- snježni leopard (Uncia uncia)

- porodica: hijene (Hyaenidae)

- porodica: kune (Mustelidae)

- medojed (Mellivora capensis)

- potporodica: smrdljivci (Mephitinae)

- žderonja ili divovska kuna (Gulo gulo)

- porodica: rakuni (Procyonidae)

- porodica: medvjedi (Ursidae)

1. 7. SLONOVI (Proboscidea)

- sve vrste

1. 8. NEPARNOPRSTAŠI (Perissodactyla)

- sve vrste osim domaćih konja, domaćih magaraca i njihovih križanaca

1.9. PARNOPRSTAŠI (Artiodactyla)

- porodica: svinje (Suidae) - osim patuljastih pasmina svinje

- porodica: pekariji (Tayassuidae)

- porodica: vodenkonji (Hippopotamidae)

- porodica: deve (Camelidae)

- porodica: žirafe (Giraffidae)

- porodica: jeleni (Cervidae)

- porodica: šupljorošci (Bovidae) - izuzev domaćih ovaca, domaćih koza i domaćih 

  goveda)

2. PTICE (Aves)

2. 1. Struthioniformes

- noj (Struthio camelus)

- emu (Dromaius novaehollandiae)

- rod: nandui (Rhea)

- rod: kazuari (Casuarius)

2. 2. RODARICE (Ciconiiformes)

- divovska čaplja (Ardea goliath)

- rod: Ephippiorhynchus

- rod: marabui (Leptoptilos)

2. 3. ŽDRALOVKE (Gruiformes)

- sve vrste

2. 4. SOKOLOVKE ili GRABLJIVICE (Falconiformes)

- porodica: Cathartidae

- porodica: kostoberine (Pandionidae)

- porodica: orlovi i jastrebovi (Accipitridae) - izuzev treniranih ptica koje se koriste 

  za sokolarenje

2. 5. SOVE (Strigiformes)

- rod: ušare (Bubo)

- rod: Ketupa

- snježna sova (Nyctea scandiaca)

- rod: Scotopelia

- rod: Strix

- rod: Ninox

2. 6. SMRDOVRANE (Coraciiformes)

- rod: pozemni kljunorošci (Bucorvus)

3. GMAZOVI (Reptilia)

3. 1. TUATARE ili PILASTI PREMOSNICI (Rhynchocephalia)

- sve vrste

3. 2. KROKODILI (Crocodylia)

- sve vrste

3. 3. KORNJAČE (Chelonia ili Testudines)

- papagajska kornjača (Macrochelys ili Macroclemmys temmincki)

- nasrtljiva kornjača (Chelydra serpentina)

3. 4. LJUSKAVCI (Squamata)

- ZMIJE (Serpentes ili Ophidia)

- porodica: boe i pitoni (Boidae) - sve vrste koje mogu narasti dulje od 1,5 m

- porodica: guževi (Colubridae) - samo otrovne vrste

- porodica: otrovni guževi ili guje (Elapidae)

- porodica: ljutice (Viperidae)

- porodica: morske zmije (Hydrophiidae)

- porodica: jamičarke (Crotalidae)

- GUŠTERI (Sauria ili Lacertilia)

- porodica: otrovni bradavičari (Helodermatidae)

- porodica: varani (Varanidae) - samo vrste koje mogu narasti duže od 100 cm

4. VODOZEMCI (Amphibia)

4. 1. REPAŠI (Urodela ili Caudata)

- porodica: divovski daždevnjaci (Cryptobranchidae)

4. 2. ŽABE I GUBAVICE (Anura)

- porodica: otrovne žabe (Dendrobatidae)

- afrička bikovska žaba (Pyxicephalus adspersus)

- porodica: gubavice (Bufonidae), divovska gubavica (Bufo marinus)

5. BESKRALJEŠNJACI

- MEKUŠCI (Mollusca)

- plavoprstenasta hobotnica (Hapalochlaena maculosa)

- KUKCI (Insecta)

- sve vrste mrava i termita

- STONOGE (Chilopoda)

- porodica: Scolopendridae 

- PAUČNJACI (Arachnida)

- sve otrovne vrste

PRILOG 3.

Psi se mogu kretati bez povodca, uz nadzor posjednika na slijedećim površinama, i to:  

· livade pred šumom 200,0 metara izvan naselja 

UR.BROJ: 2133/22-01-18-02

U Kamanju, ______________ godine

Na temelju članka 30. stavka 7. Zakona o održivom gospodarenju otpadom (Nar. nov. br. 94/13 i 73/17), članka 4. Uredbe o gospodarenju komunalnim otpadom (Narodne novine 50/2017) te 26. članka Statuta Općine Kamanje ( glasnik Općine Kamanje br. 03/09, 04/11 i 01/13), Općinsko vijeće Općine Kamanje  na svojoj __. sjednici održanoj __________ 2018. godine  donijelo je

ODLUKU

o načinu pružanja javne usluge prikupljanja miješanog

komunalnog otpada i biorazgradivog komunalnog otpada na području Općine Kamanje

1. PREDMET ODLUKE

Članak 1.

Ovom Odlukom određuje način pružanja javne usluge prikupljanja miješanog komunalnog otpada i biorazgradivog  komunalnog otpada ( u daljnjem tekstu: javna usluga) na području Općine Kamanje.   

2. KRITERIJ OBRAČUNA KOLIČINE OTPADA

Članak 2.

Kriterij količine otpada koju predaje korisnik javne usluge je volumen spremnika i broj pražnjenja spremnika.

3. STANDARDNE VELIČINE I DRUGA BITNA SVOJSTVA SPREMNIKA ZA SAKUPLJANJE OTPADA

Članak 3.

Standardna veličina i druga bitna svojstva spremnika za sakupljanje otpada jesu:

· tipizirani/standardni spremnici za odvojeno sakupljanje komunalnog otpada  volumena 80 litara, 120 litara, 240 litara, 360 litara i 1.100 litara, u iznimnim slučajevima PVC vreće. 

· tipizirani/standardni spremnici  za  odvojeno  prikupljanje  otpadnog  papira, metala, plastike, stakla i tekstila volumena   80 litara, 120 litara, 240 litara, 360 litara i 1.100 litara, u iznimnim slučajevima PVC vreće. 

· tipizirani/standardni spremnici   za odvojeno prikupljanje problematičnog otpada nalaze se u reciklažnom dvorištu i mobilnom reciklažnom dvorištu. 

Položaj spremnika za odvojeno sakupljanje komunalnog otpada prema veličini određuje se u odnosu na broj korisnika javne usluge (pojedinačno korištenje ili zajedničko korištenje javne usluge).

Spremnici iz stavka 1. ovog članka koji su postavljeni na javnoj površini, reciklažnom dvorištu ili mobilnom reciklažnom dvorištu imaju na stranici s vanjske strane oznaku koja sadrži naziv osobe koja prikuplja otpad putem tog spremnika, naziv vrste otpada za koju je spremnik namijenjen te kratku uputu o otpadu koji se sakuplja putem toga spremnika.

Spremnici iz stavka 1. ovog članka osigurani su fiksnim poklopcima koji onemogućuju rasipanje sadržaja iz unutrašnjosti spremnika.

Članak 4.

Spremnici za  odvojeno sakupljanje komunalnog otpada te spremnici za odvojeno prikupljanje  otpadnog papira,  metala,  plastike, stakla  i tekstila koji  se nalaze na lokaciji obračunskog mjesta korisnika usluge označeni su čitkom i trajnom oznakom koja sadrži naziv davatelja javne usluge i   usluge povezane s javnom uslugom i oznaku koja je u Evidenciji pridružena korisniku usluge i obračunskom mjestu.

Oznaka iz stavka 1. ovoga članka nalazi se na prednjoj strani spremnika na podlozi otpornoj na uobičajeno korištenje spremnika.

Davatelj javne usluge dužan je dužan je održavati čitkost oznake iz stavka 2. ovoga članka.

Korisnik usluge koji već raspolaže spremnikom dužan je omogućiti davatelju javne usluge označivanje spremnika sukladno stavku 1. ovoga članka.

Članak 5.

Mjesto primopredaje je mjesto spremnika za odvojeno sakupljanje komunalnog otpada te spremnici za odvojeno prikupljanje otpadnog papira, metala, plastike, stakla i tekstila koje se nalazi u pravilu na lokaciji obračunskog mjesta kod korisnika usluge.

Iznimno, spremnici za odvojeno sakupljanje komunalnog otpada i odvojeno sakupljanje otpadnog papira, metala, plastike, stakla i tekstila u slučajevima kada ne postoji prostorna mogućnost smještaja spremnika kod korisnika usluge nalaze se na javnoj površini na udaljenosti od najviše  500,00  m' od lokacije obračunskog mjesta korisnika usluge.

Iznimno, spremnici za odvojeno sakupljanje otpadnog papira, metala, plastike, stakla i tekstila nalaze se u reciklažnom dvorištu.

Spremnici za problematični otpad tj. opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada), nalaze se u reciklažnom dvorištu.

Spremnik kod korisnika usluge i spremnik postavljen na javnoj površini, iz stavka 1. ovoga članka, smatraju se primarnim spremnikom propisanim posebnim propisom kojim se uređuje gospodarenje otpadom.

Spremnici iz stavka 2. ovog članka se postavljaju prema Planu rasporeda spremnika za komunalni otpad, pri tome uzimajući u obzir da spremnici ne ometaju kolni i pješački promet, te da ne utječu bitno na estetski izgled pojedinih uređenih javnih površina i urbane opreme (parkovi, klupe, nadstrešnice za promet i sl.)

Korisnici javne usluge koji predaju otpad u spremnike iz stavka 2. ovog članka  nisu ovlašteni mijenjati položaj spremnika u prostoru.

Općina Kamanje  i davatelj javne usluge na svojoj mrežnoj stranici objavljuju i ažurno održavaju popis:

· lokacija mobilnih reciklažnih dvorišta po naseljima,

· lokacija spremnika za odvojeno sakupljanje komunalnog otpada i

· područja u kojima se spremnici za odvojeno sakupljanje komunalnog otpada izravno ustupaju korisniku usluge.

4. NAJMANJA UČESTALOST ODVOZA OTPADA PREMA PODRUČJIMA

Članak 6.

Najmanja  učestalost  odvoza  otpada  prema  područjima  za  Općinu Kamanje je :
–  jednom mjesečno za otpadni papir i karton iz biorazgradivog komunalnog otpada

–  dva put mjesečno za miješani komunalni otpad.

Članak 7.

U slučaju da broj postavljenih spremnika i učestalost odvoza komunalnog otpada prema kriterijima  iz članka 6. ove Odluke nije dovoljan u pojedinim razdobljima kalendarske godine, davatelj usluge će, na zahtjev korisnika usluge, osigurati   pojačano vršenje usluga odvoza komunalnog otpada.

5. OBRAČUNSKA RAZDOBLJA KROZ KALENDARSKU GODINU

Članak 8.

Količina korištenja javne usluge obračunava se svakih šest mjeseci.

6. OPĆI UVJETI UGOVORA S KORISNICIMA

Članak 9.

Ovim Općim uvjetima određuje se davatelj javne usluge i  usluge povezane s javnom uslugom na području Općine Kamanje, te obveze davatelja i korisnika javne usluge.¸

a) Davatelj javne usluge i usluge povezane s javnom uslugom

Članak 10.

Davatelj javne usluge i   usluge povezane s javnom uslugom  ( u daljnjem tekstu:davatelj usluge)  je Trgovačko društvo Azelija eko d.o.o. iz    Ozlja, Kolodvorska 29.

Davatelj usluge osigurava odvojenu primopredaju reciklabilnog komunalnog otpada, problematičnog otpada, glomaznog otpada i miješanog komunalnog otpada. 

Korisnik usluge na svojoj okućnici osigurava zbrinjavanje biorazgradivog komunalnog otpada.

b) Javna usluga i usluga povezana s javnom uslugom

Članak 11.

U okviru sustava sakupljanja komunalnog otpada pruža se javna usluga prikupljanja miješanog komunalnog otpada na lokaciji obračunskog mjesta korisnika usluge.

Javna usluga se pruža i koristi u okviru sustava sakupljanja komunalnog otpada u skladu sa sljedećim standardima:

· korisniku usluge osigurana je mogućnost odvojene predaje otpada na njegovom obračunskom mjestu i korištenjem reciklažnog dvorišta, mobilnog reciklažnog dvorišta te spremnika postavljenog na javnoj površini i odvoz glomaznog otpada,

· odvojena    primopredaja    miješanog    komunalnog    otpada    obavlja  se  putem  spremnika  kod  korisnika  usluge,  na  način  da  se otpadni papir i karton prikuplja odvojeno od biootpada.

Obračunsko mjesto korisnika usluge (adresa nekretnine) je mjesto spremnika otpada  na  lokaciji  kod  korisnika  usluge  ili  na  javnoj  površini  kada  ne  postoji  prostorna mogućnost smještaja spremnika za otpad na lokaciji kod korisnika usluge.

Članak 12.

Usluga povezana s javnom uslugom je odvojeno sakupljanje komunalnog otpada putem reciklažnog dvorišta, mobilnog reciklažnog dvorišta, spremnika na javnim površinama i kod korisnika usluge te odvojeno prikupljanje krupnog (glomaznog) komunalnog otpada.

U okviru sustava sakupljanja komunalnog otpada pružaju se, bez naknade za korisnika usluge, sljedeće usluge povezane s javnom uslugom:

· sakupljanje reciklabilnog komunalnog otpada (plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju, npr. otpadni tekstil, otpadno drvo) na lokaciji obračunskog mjesta korisnika usluge,

· sakupljanje  otpadnog  papira,  metala,  plastike,  stakla  i  tekstila  putem  spremnika postavljenih na javnoj površini,

· sakupljanje glomaznog otpada u reciklažnom dvorištu, mobilnom reciklažnom dvorištu i jednom godišnje na lokaciji obračunskog mjesta korisnika usluge,

· sakupljanje problematičnog otpada, otpadnog papira, metala, stakla, plastike i tekstila u reciklažnom dvorištu odnosno mobilnom reciklažnom dvorištu.

Na zahtjev korisnika usluge pružaju se sljedeće usluge:

· preuzimanje  otpada  iz  stavka  2.  ovoga  članka  u  slučaju  iznimnog  preuzimanja  veće količine otpada, 

· preuzimanje glomaznog otpada, osim preuzimanja glomaznog otpada iz stavka 2. točke 3. ovoga članka.

Reciklažna dvorišta

Članak 13.

Za područje Općine Kamanje osigurano  je  odvojeno  sakupljanje  komunalnog  otpada (glomaznog  otpada,  problematičnog  otpada,  otpadnog  papira,  metala,  stakla,  plastike  i tekstila) u reciklažnom dvorištu.

Općina Kamanje osigurava   odvojeno   sakupljanje   komunalnog   otpada  putem mobilnog reciklažnog dvorišta   jednom svaka četiri mjeseca u  udaljenim naseljima na području Općine Kamanje.

Prikupljanje glomaznog otpada

Članak 14.

Davatelj javne usluge  u okviru javne usluge jednom u kalendarskoj godini preuzima glomazni otpad od korisnika usluge na obračunskom mjestu korisnika usluge bez naknade, do 1,5 m3 volumena.

Davatelj javne usluge na zahtjev korisnika usluge osigurava preuzimanje glomaznog otpada od korisnika usluge na obračunskom mjestu korisnika usluge, osim preuzimanja glomaznog otpada iz prethodnog stavka  ovog  članka,  pri čemu je korisnik usluge dužan platiti cijenu prijevoza tog otpada do reciklažnog dvorišta.

Davatelj  javne  usluge  je  dužan  preuzeti  glomazni  otpad  od  korisnika  usluge  na obračunskom mjestu korisnika usluge u što kraćem roku koji zajednički određuju korisnik usluge i davatelj usluge.

Cijena javne usluge

Članak 15.

Cijena javne usluge plaća se radi pokrića troškova nabave i održavanja opreme za prikupljanje otpada, troškove prijevoza otpada, troškove obrade otpada.

U cijenu javne usluge uključeni su i sljedeći troškovi:

· troškovi   nastali   radom  reciklažnog  dvorišta  i  mobilnog  reciklažnog  dvorišta zaprimanjem bez naknade otpada nastalog u kućanstvu na području Općine Kamanje                     

· troškovi prijevoza i obrade glomaznog otpada koji se prikuplja u  okviru javne usluge preuzimanjem jednom u kalendarskoj godini glomaznog otpada od korisnika usluge na obračunskom mjestu korisnika usluge bez naknade,

· vođenje propisanih evidencija i izvješćivanja u vezi s javnom uslugom.

Strukturu cijene javne usluge čini cijena javne usluge za količinu predanog miješanog komunalnog otpada, cijena obvezne minimalne javne usluge i cijena ugovorne kazne.

Korisnik usluge je dužan platiti davatelju javne usluge iznos cijene javne usluge za obračunsko mjesto i obračunsko razdoblje, osim za obračunsko mjesto na kojem se nekretnina trajno ne koristi. (sukladno čl. 13. Uredbe)

Članak 16.

Cijena javne usluge za količinu predanog miješanog komunalnog otpada određuje se prema izrazu:

C = JCV × BP × U

pri čemu je:

C  –  cijena  javne  usluge  za  količinu  predanog  miješanog  komunalnog  otpada  

         izražena  u kunama

JCV – jedinična cijena za pražnjenje volumena spremnika miješanog komunalnog 

            otpada izražena u kunama sukladno cjeniku

BP – broj pražnjenja spremnika miješanog komunalnog otpada u obračunskom 

         razdoblju sukladno podacima u Evidenciji

U – udio korisnika usluge u korištenju spremnika.

a) Obveze davatelja javne usluge

Članak 17.

Davatelj javne usluge:

· osigurava  korisniku  usluge  spremnike  za  primopredaju  miješanog  komunalnog otpada i reciklabilnog komunalnog otpada,

· označava spremnike oznakom iz stavka 1. članka 4. ove Odluke,

· dostavlja  pravovremeno  korisniku  usluge  obavijest  o  prikupljanju  miješanog komunalnog otpada i reciklabilnog komunalnog otpada,

· preuzima sadržaj spremnika od korisnika usluge,

· odgovoran je za sigurnost, redovitost, i kvalitetu javne usluge i usluge povezane s javnom uslugom,

· osigurava provjeru da otpad sadržan u spremniku prilikom primopredaje odgovara vrsti otpada čija se primopredaja obavlja,

· održava   spremnike   postavljene   na   javnoj   površini   u   stanju   funkcionalne sposobnosti, brine o oznakama spremnika, njihovoj čistoći i ispravnosti.

Davatelj  javne  usluge  gospodari  s  odvojeno  sakupljenim  komunalnim  otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva.

Članak 18.

Davatelj javne usluge dostavlja korisniku usluge do kraja prosinca tekuće kalendarske godine za iduću kalendarsku godinu obavijest o prikupljanju miješanog komunalnog otpada,  reciklabilnog komunalnog otpada, glomaznog otpada u pisanom obliku ili putem mrežne stranice ili na drugi prihvatljiv način, koja sadržava:

· plan s datumima i okvirnim vremenom primopredaje miješanog komunalnog otpada i reciklabilnog komunalnog otpada,

· lokaciju i radno vrijeme reciklažnog dvorišta,

· lokaciju, datum i radno vrijeme mobilnog reciklažnog dvorišta,

· plan s datumima preuzimanja glomaznog otpada u okviru javne usluge,

· lokacije spremnika za odvojeno sakupljanje komunalnog otpada na javnoj površini,

· uputu o kompostiranju za korisnika usluge koji kompostira biootpad,

· uputu  o  postupanju  s  miješanim  komunalnim  otpadom,  biorazgradivim  komunalnim otpadom i reciklabilnim komunalnim otpadom,

· kontakt podatke i način podnošenja zahtjeva za preuzimanje komunalnog otpada na zahtjev korisnika usluge,

· uputu o preuzimanju komunalnog otpada na zahtjev korisnika usluge.

Članak 19.

Radi zaštite korisnika usluge i omogućavanja bolje kvalitete usluge, korisnicima usluge isporučitelj  osigurava  mogućnost prijave  potreba  u  isporuci usluga  na  tel.  br. 047/731-402 u vlasništvu isporučitelja, svakodnevno od 7,00 do 15,00 sati te elektronskim putem tijekom 24 sata na adresu info@azelija-eko.hr.

Evidencija o preuzetom komunalnom otpadu

Članak 20.

Davatelj javne usluge vodi službenu evidenciju o preuzetom komunalnom otpadu, koja se vodi u digitalnom obliku i koja sadrži podatke o :

· korisniku usluge: ime i prezime ili naziv pravne osobe ili fizičke osobe – obrtnika, OIB i adresa, obračunsko mjesto, popis primopredaja miješanog komunalnog otpada korisnika usluge po obračunskom razdoblju,  popis izjavljenih prigovora korisnika usluge,

· korištenju javne usluge za obračunsko mjesto: oznaku obračunskog mjesta koja sadrži  adresu,  naziv  korisnika  usluge  i  u  slučaju  potrebe  dodatnu  oznaku,  podatak  o korištenju nekretnine na obračunskom mjestu (koristi se ili se trajno ne koristi) datum zaprimanja zadnje Izjave korisnika o načinu korištenja javne usluge, vrsti i količini spremnika s pripadajućim oznakama,   udjelu korisnika usluge u korištenju spremnika, datumu i broju primopredaja otpada i dokaz o izvršenoj usluzi u obračunskom razdoblju kada je kao kriterij količine otpada određen volumen spremnika,

· korištenju reciklažnog dvorišta i mobilnog reciklažnog dvorišta: adresi reciklažnog dvorišta odnosno mobilnog reciklažnog dvorišta u koje korisnik usluge može predati otpad bez naknade,   datum, ime i prezime i broj osobne iskaznice korisnika usluge, ključni broj otpada propisan posebnim propisom kojim se uređuje katalog otpada i masa preuzetog otpada u reciklažnom dvorištu

· korištenju usluge preuzimanja glomaznog otpada: korisnik usluge, datum preuzimanja glomaznog otpada u okviru javne usluge   korisnik usluge, datum zahtjeva i datum preuzimanja glomaznog otpada na zahtjev korisnika usluge.

Podaci iz  stavka  1.  ovoga članka dostupni su korisniku usluge na uvid na njegov zahtjev putem elektroničke pošte odnosno putem interneta kad je to korisniku usluge prihvatljivo ili putem pošte.

Sastavni dio službene evidencije iz stavka 1. ovoga članka su i izjava korisnika usluge o načinu korištenja javne usluge i dokazi o izvršenoj javnoj usluzi.

a) Obveze korisnika usluge 

Članak 21.

Korisnik usluge je dužan:

· koristiti javnu uslugu i predati miješani komunalni otpad davatelju javne usluge na području na kojem se nalazi nekretnina korisnika usluge u propisanim spremnicima iz stavka 1. članka 3. ove Odluke,

· omogućiti davatelju javne usluge pristup spremniku na mjestu primopredaje u slučaju kad je mjesto primopredaje otpada na lokaciji obračunskog mjesta korisnika,

· postupati s otpadom na obračunskom mjestu korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada,

· predavati   reciklabilni  komunalni  otpad, problematični otpad   u propisanim spremnicima iz stavka 1. članka 3. ove Odluke kao i glomazni otpad odvojeno od miješanog komunalnog otpada,

· predavati problematični otpad u reciklažno dvorište ili mobilno reciklažno dvorište,

· održavati spremnike na obračunskom mjestu korisnika usluge u stanju funkcionalne sposobnosti, čistim  i ispravnim.

Korisnik usluge dužan je osigurati primopredaju miješanog komunalnog otpada u obračunskom razdoblju:

· najmanje jednom mjesečno za otpadni papir i karton iz biorazgradivog komunalnog otpada

· najmanje dva puta mjesečno za miješani komunalni otpad.

Korisnik   usluge   odgovoran   je   za   postupanje   s   otpadom   i   spremnikom   na obračunskom mjestu korisnika usluge, te je zajedno s ostalim korisnicima usluge na istom obračunskom mjestu odgovaran za obveze nastale zajedničkim korištenjem spremnika.

Izjava o načinu korištenja javne usluge

Članak 22.

Prije početka isporuke javne usluge davatelj javne usluge dostaviti će korisniku usluge obrazac  izjavu  o  načinu  korištenja  javne usluge  koju  je  korisnik usluge  dužan    dostaviti davatelju javne usluge u dva primjerka u roku od 15 dana od dana zaprimanja.

Davatelj javne usluge je dužan po zaprimanju izjave iz stavka 1. ovog članka korisniku usluge vratiti jedan ovjereni primjerak u roku od 8 dana od zaprimanja.

Izjava o načinu korištenja javne usluge sadrži:

· podatke obračunskom mjestu,

· podatke o korisniku usluge (ime i prezime ili naziv pravne osobe ili fizičke osobe –obrtnika te OIB i adresu),

· podatke o mjestu primopredaje,

· podatke o udjelu u korištenju spremnika,

· podatke o vrsti, zapremnini i količini spremnika sukladno stavku 1. članka 3. ove Odluke,

· podatke o broju  planiranih  primopredaja  miješanog  komunalnog  otpada  u obračunskom razdoblju,

· očitovanje o kompostiranju biootpada,

· očitovanje   o   korištenju   nekretnine   na   obračunskom   mjestu   ili   o   trajnom nekorištenju nekretnine,

· obavijest  davatelja  javne  usluge o  uvjetima  kad  se  ugovor  o  korištenju  javne usluge smatra sklopljenim,

· izjavu korisnika kojom potvrđuje da je upoznat s ugovorom o korištenju javne usluge,

· uvjete raskida ugovora o korištenju javne usluge,

· izvadak iz cjenika javne usluge.

Davatelj javne usluge je dužan primijeniti podatke iz izjave iz stavka 1. ovog članka koje je naveo korisnik usluge, osim u slučajevima:

· kad se korisnik usluge ne očituje o podacima iz stavka 2. ovoga članka u roku iz stavka 5. ovoga članka,

· kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan, primjenjuje se udio korisnika usluge u korištenju zajedničkog spremnika koji je odredio davatelj javne usluge.

Korisnik  usluge  dužan  je  obavijestiti  davatelja  javne  usluge  o  svakoj  promjeni podataka iz Izjave u roku od 15 dana od dana kad je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

Način plaćanja cijene javne usluge

Članak 23.

Korisnik usluge plaća komunalnu uslugu na osnovi ispostavljenih akontacijskih rata isporučitelja komunalne usluge, u tekućem mjesecu.

Obračun za obavljenu komunalnu uslugu sadrži podatke o isporučitelju usluge, o korisniku usluge, način obračuna cijene, visinu cijene po obračunskoj jedinici iz članka 12. ovih Općih uvjeta, te opomenu za eventualno nenaplaćena potraživanja sa obračunom zateznih kamata.

Korisnik usluge može odlučiti da komunalnu uslugu plaća unaprijed, o čemu je dužan izvijestiti isporučitelja usluge.

U slučaju prekoračenja plaćanja cijene za komunalnu uslugu, isporučitelj može umanjiti  obvezu plaćanja korisnika za mjesec ili mjesece koji slijede nakon mjeseca u kojem je prekoračeno plaćanje komunalne usluge.

Kod pogrešno obračunatih obračuna za izvršenu komunalnu uslugu, korisnik je dužan o tome odmah, a najkasnije u roku od 15 dana od dana dostave obračuna, izvijestiti isporučitelja.

a) Ugovor o korištenju javne usluge

Članak 24.

Ugovor o korištenju javne usluge smatra se sklopljenim:

· kad  korisnik  usluge  dostavi  davatelju  usluge  Izjavu  o  načinu  korištenja  javne usluge ili

· prilikom prvog korištenja javne usluge ili zaprimanja na korištenje spremnika za primopredaju komunalnog otpada u slučaju kad korisnik usluge ne dostavi davatelju javne usluge Izjavu.

Bitni sastojci ugovora  iz stavka 1. ovog članka su: Odluka o načinu   pružanja javne usluge prikupljanja miješanog komunalnog otpada i biorazgradivog   komunalnog otpada, Izjava o načinu korištenja javne usluge i cjenik javne usluge.

Davatelj javne usluge dužan je omogućiti korisniku usluge uvid u akte iz stavka 2. ovoga članka prije sklapanja i izmjene i/ili dopune ugovora o korištenju javne usluge i na zahtjev korisnika usluge.

Općina Kamanje i davatelj  javne  usluge  putem  sredstava javnog  informiranja, mrežne stranice, dostavom pisane obavijesti ili na drugi za korisnika usluge prikladni način osiguravaju da je korisnik usluge, prije sklapanja ugovora ili izmjene i/ili dopune ugovora iz stavka 1. ovog članka, upoznat s propisanim odredbama koje uređuju sustav sakupljanja komunalnog otpada, ugovorom iz stavka 1. ovog članka i pravnim posljedicama.

Davatelj javne usluge   na svojoj mrežnoj stranici objavljuje i održava poveznice na mrežne stranice Narodnih novina na kojima su objavljeni Zakon o održivom gospodarenju otpadom (Nar. nov. br. 94/13 i 73/17) i Uredba o gospodarenju komunalnim otpadom (Nar. nov. br. 50/17) , digitalnu presliku ove Odluke, digitalnu presliku cjenika i obavijest o načinu podnošenja prigovora sukladno obvezama iz posebnog propisa kojim se uređuje zaštita potrošača.

b) POPIS ADRESA RECIKLAŽNIH DVORIŠTA

Članak 25.

Do izgradnje i stavljanja u funkciju Reciklažnog dvorišta u Kamanju, korisnici usluge s područja Općine Kamanje mogu koristiti Reciklažno dvorište u Ozlju na adresi Kolodvorska 29.

Mobilno reciklažno dvorište jednom svaka četiri mjeseca postavlja se na javnim površinama u  naseljima sukladno članku 18. ove Odluke (do nabave vlastitog mobilnog reciklažnog dvorišta).

c) NAČIN PROVEDBE JAVNE USLUGE I USLUGE POVEZANE S JAVNOM USLUGOM

Članak 26.

Javna usluga i usluga povezana s javnom uslugom provode se na održivi način koji najmanje utječe na prava korisnika usluge i korištenje nekretnina u njihovom vlasništvu, utjecaj na okoliš, red i mir u naselju  i javno zdravlje građana.

d) PROVEDBA UGOVORA U SLUČAJU NASTUPANJA POSEBNIH OKOLNOSTI 

Članak 27.

Davatelj javne usluge je dužan odmah, odnosno u najkraćem mogućem roku obavijestiti korisnike javne usluge o prekidu isporuke usluge, nepravovremenosti obavljanja usluge, odnosno o drugim nepravilnostima u obavljanju javne usluge, osim u slučajevima kada se prekid, nepravovremenost ili druga nepravilnost isporuke javne usluge nije mogao predvidjeti ni otkloniti, na odgovarajući način.

U  slučajevima  iz  stavka  1.  ovog  članka,  davatelj  usluge  je  dužan  po  prestanku okolnosti koje su dovele do prekida, odnosno nepravovremenosti ili drugih nepravilnosti obavljanja javne usluge u najkraćem mogućem vremenu skupiti i odvesti sav komunalni otpad koji  uslijed prekida obavljanja usluga nije skupljen i odvezen.

Članak 28.

Davatelj usluge je dužan naknaditi štetu korisniku:

· koja je nastala zbog nepravovremenog obavješćivanja o prekidu obavljanja  javne usluge, nepravovremenosti ili drugim nepravilnostima u obavljanju javne usluge,

· koja je uzrokovana prekidom obavljanja javne usluge, nepravovremenim obavljanjem usluge ili drugim nepravilnostima u obavljanju javne usluge, osim kada se radi o opravdanim okolnostima koje isporučitelj nije mogao pravovremeno predvidjeti ni otkloniti.

e) NAČIN PODNOŠENJA PRIGOVORA I POSTUPANJE PO PRIGOVORU GRAĐANA NA NEUGODU UZROKOVANU SUSTAVOM SAKUPLJANJA KOMUNALNOG OTPADA

Članak 29.

Prigovor na neugodu uzrokovanu sustavom sakupljanja komunalnog otpada podnosi se Jedinstvenom upravnom odjelu Općine Kamanje

Jedinstveni upravni odjel iz stavka 1. ovog članka dužan je odmah o podnesenom prigovoru izvijestiti davatelja usluge, utvrditi činjenično stanje i usmeno naložiti mjere za otklanjanje neugode.

Jedinstveni upravni odjel iz stavka 1. ovog članka dužan je donijeti rješenje u pisanom obliku u roku od osam dana od usmenog nalaganja mjera kojima se otklanja neugoda uzrokovana sustavom sakupljanja komunalnog otpada.

Jedinstveni upravni odjel iz stavka 1. ovog članka dužan je u roku od osam dana od podnošenja prigovora donijeti rješenje kojim utvrđuje prigovor neosnovanim.

Protiv rješenja iz stavka 4. ovog članka podnositelj prigovora može podnijeti žalbu upravnom tijelu   Karlovačke županije u čijem je djelokrugu drugostupanjski upravni postupak protiv rješenja jedinica lokalne samouprave.

f) UVJETI ZA POJEDINAČNO KORIŠTENJE JAVNE USLUGE

Članak 30.

Pojedinačno korištenje javne usluge osigurava se:

· u  slučaju  kada   jedan  korisnik  samostalno  koristi  usluge,  postavljanjem spremnika iz stavka 1. članka 3. ove  Odluke na lokaciji kod  korisnika usluge,

· u slučaju kada jedan korisnik samostalno koristi usluge i ne postoji prostorna mogućnost smještaja spremnika na lokaciji kod korisnika usluge, postavljanjem spremnika iz stavka 1. članka 3. ove  Odluke na javnoj  površini,

· u slučaju kada više korisnika koristi zajednički spremnik, postavljanjem zajedničkog spremnika na lokaciji kod korisnika usluge, omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa putem ključa za otvaranje otvora na poklopcu spremnika u koji se ulaže otpad,

· u slučaju kada više korisnika koristi zajednički spremnik i ne postoji prostorna mogućnost smještaja spremnika na lokaciji kod korisnika usluge, postavljanjem zajedničkog spremnika na javnoj površini, omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa putem ključa za otvaranje otvora na poklopcu spremnika u koji se ulaže otpad.

g) PRIHVATLJIVI DOKAZ IZVRŠENJA JAVNE USLUGE ZA POJEDINOG KORISNIKA USLUGE

Članak 31.

Prihvatljivim dokazom izvršenja javne usluge za pojedinog korisnika usluge smatra se podatak koji prilikom preuzimanja otpada službena osoba davatelja usluge unosi u službenu evidenciju iz članka  20. ove Odluke.

Korisnik   može   osporavati   izvršenje   javne   usluge   dokaznim   sredstvima   prema odredbama Zakona o općem upravnom postupku (Nar. nov. br. 47/09).

h) MINIMALNA JAVNA USLUGA

Članak 32.

Obvezna minimalna javna usluga je dio javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge.

i) NAČIN ODREĐIVANJA UDJELA KORISNIKA JAVNE USLUGE U SLUČAJU KORIŠTENJA ZAJEDNIČKOG SPREMNIKA

Članak 33.

U slučaju kad jedan korisnik usluge samostalno koristi spremnik, udio korisnika usluge u korištenju spremnika je jedan.

U slučaju kad više korisnika usluge koristi zajednički spremnik, a među korisnicima usluge nije postignut dogovor o udjelima korištenja zajedničkog spremnika na način da zbroj svih udjela čini jedan, davatelj javne usluge primijeniti će udio korisnika usluge u korištenju zajedničkog spremnika prema sljedećim kriterijima:

· kad  više  korisnika  usluge  zajednički  koriste  spremnik zbroj  udjela  svih  korisnika, određenih međusobnim sporazumom ili prijedlogom davatelja usluge, mora iznositi jedan.

· kad su korisnici javne usluge kućanstva i koriste zajednički spremnik, a nije postignut sporazum o njihovim udjelima, kriterij za određivanje udjela korisnika usluge je omjer broja fizičkih osoba u kućanstvu korisnika usluge i ukupnog broja fizičkih osoba na obračunskom mjestu

· kad su korisnici javne usluge kućanstva i pravne osobe ili fizičke osobe - obrtnici i koriste zajednički spremnik, a nije postignut sporazum o njihovim udjelima, kriterij za određivanje udjela korisnika usluge je omjer broja fizičkih osoba u kućanstvu korisnika usluge i broja zaposlenih kod pravne osobe ili fizičke osobe - obrtnika  i ukupnog broja fizičkih osoba na obračunskom mjestu.

j) UGOVORNA KAZNA

Članak 34.

Korisnik usluge plaća ugovornu kaznu postupanjem protivno ugovoru o korištenju javne usluge, a naročito:

· ako ne koristiti javnu uslugu i ne predaje miješani komunalni otpad davatelju javne usluge na području na kojem se nalazi nekretnina korisnika usluge,

· ako ne omogući davatelju javne usluge pristup spremniku na mjestu primopredaje u slučaju kad je mjesto primopredaje otpada na lokaciji obračunskog mjesta korisnika,

· ako postupa s otpadom na obračunskom mjestu korisnika usluge na način kojim se dovodi u opasnost ljudsko zdravlje i  dovodi do rasipanja otpada oko spremnika i  uzrokuje pojava neugode drugoj osobi zbog mirisa otpada,

· ako ne predaje komunalni otpad, reciklažni komunalni otpad, problematični otpad i glomazni otpad odvojeno od miješanog komunalnog otpada na način da   otpad  sadržan u  spremniku prilikom primopredaje ne odgovara vrsti otpada čija se primopredaja obavlja,

· ako ne predaje problematični otpad u reciklažno dvorište ili mobilno reciklažno dvorište,

· ako ne održava spremnike za otpad u stanju funkcionalne sposobnosti, čistim   i ispravnim u slučaju kad je mjesto primopredaje otpada na lokaciji obračunskog mjesta korisnika usluge,

· ako  ne  osigura  primopredaju  miješanog  komunalnog  otpada   u  obračunskom  razdoblju:  najmanje jednom mjesečno za otpadni papir i karton iz biorazgradivog komunalnog otpada i najmanje dva puta mjesečno za miješani komunalni otpad.

Članak 35.

Davatelj usluge utvrđuje nužne činjenica za obračun ugovorne kazne prilikom preuzimanja otpada po ovlaštenoj službenoj osobi zapisnikom i fotografiranjem zatečenog stanja, o čemu je istog dana dužan obavijestiti korisnika usluge i pozvati ga radi očitovanja o utvrđenim činjenicama.

Otpad  koji  je  preuzet  u  slučaju  postupanja  protivno  ugovoru  o  korištenju  javne usluge, odnosno dio tog otpada davatelj usluge dužan je predočiti korisniku usluge, osim u slučaju kada bi to uzročilo neugodnosti i smrad u postupanju sa otpadom.

Iznos ugovorne kazne je 100,00 kn za svako postupanje protivno ugovoru o korištenju javne usluge i predani otpad protivno ugovoru o korištenju javne usluge, sukladno članku 34. ove Odluke.

Članak 36.

Kad više korisnika usluge koristi zajednički spremnik, nastalu obvezu plaćanja ugovorne  kazne,  u  slučaju  kad  se  ne  utvrdi  odgovornost  pojedinog  korisnika,  snose  svi korisnici usluge koji koriste zajednički spremnik sukladno udjelima u korištenju spremnika.

k) KRITERIJ ZA ODREĐIVANJE KORISNIKA USLUGE U ČIJE IME OPĆINA KAMAMJE PREUZIMA OBVEZU PLAĆANJA CIJENE ZA JAVNU USLUGU

Članak 37.

Općina Kamanje preuzima obvezu plaćanja cijene za javnu uslugu za kućanstva korisnika naknade  prema  propisima  o  socijalnoj  skrbi  koji  imaju  prebivalište  na  njenom području.

Općina Kamanje vodi  popis  korisnika  usluge  u  čije  ime  je  preuzela  obvezu plaćanja cijene za javnu uslugu koji sadrži sljedeće podatke: korisnik usluge, obračunsko razdoblje, cijena za javnu uslugu koju je Općina Kamanje  platila davatelju javne usluge.

l) KORIŠTENJE JAVNE POVRŠINE ZA PRIKUPLJANJE OTPADA

Članak 38.

Javne površine mogu se koristiti za prikupljanje otpada u provedbi akcija prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja prema suglasnosti Jedinstvenog upravnog odjela Općine Kamanje.

U suglasnosti iz stavka 1. ovog članka određuje se koje se javne površine mogu koristiti, u kojem vremenskom razdoblju  i  vrstu  otpada  za  čije  korištenje  se  može  koristiti  javna  površina,  te  obvezu organizatora akcije da po prestanku korištenja javnu površinu vrati u stanje u kojem je istu preuzeo na korištenje.

m) NAKNADA ZA GRADNJU GRAĐEVINA ZA GOSPODARENJE KOMUNALNIM OTPADOM

Članak 39.

Naknadu za gradnju građevina za gospodarenje komunalnim otpadom u svrhu financiranja gradnje građevina za gospodarenje komunalnim otpadom i sanacije neusklađenog odlagališta na području Općine Kamanje plaćaju korisnici javne usluge prema obračunskom mjestu.

Naknada za gradnju građevina za gospodarenje komunalnim otpadom obračunava se po jedinici volumena miješanog komunalnog otpada predanog davatelju usluge.

Naknada iz stavka 1. ovoga članka je javno davanje i prihod je proračuna Općine Kamanje  te se može koristiti samo za namjene propisane stavkom 1. ovoga članka.

Naknada iz stavka 1. ovoga članka obračunava se putem računa za javnu uslugu te se na računu  iskazuje zasebno.

Oslobođeni su plaćanja naknade iz stavka 1. ovog članka korisnici usluge u čije ime Općina Kamanje  preuzima obvezu plaćanja cijene za javnu uslugu iz članka 37. ove Odluke.

Nadzor nad obračunom i naplatom  naknade iz stavka 1. ovog članka obavlja davatelj usluge.

n) PRIJELAZNE I ZAVRŠNE ODREDBE

Članak 40.

Stupanjem na snagu ove Odluke prestaju važiti odredbe članaka od 39. do 47. Odluke o komunalnom redu Općine Kamanje (Glasnik Općine Kamanje br.06/09).

Članak 41.

Ova  Odluka   stupa   na  snagu   osmog  dana  od   objave  u   Službenom glasniku Općine Kamanje, a primjenjuje se od 01.02.2018.         

PREDSJEDNIK OPĆINSKOG VIJEĆA:

Ivan Lukunić

-PRIJEDLOG-

Klasa: 

Ur.broj: 2133/22-01-18-

Kamanje, 29.siječnja 2018. godine

Temeljem članka 8. članka 179. Zakona o održivom gospodarenju otpadom (NN br. 94/13 i 73/17) i članka 26. Statuta Općine Kamanje („Glasnik Općine Kamanje“ broj 03/09, 04/11 i 01/13), Općinsko vijeće Općine Kamanje na 6. sjednici održanoj dana 29.01.2018. godine donijelo je

O D L U K U

o Izmjenama i dopunama

Odluke o komunalnom redu

Članak 1.

U Odluci o komunalnom redu („Glasnik Općine Kamanje“ br.06/09) podnaslov „VI. Sakupljane, odvoz i postupanje sa komunalnim otpadom“ i članci 39.- 47. brišu se.

Članak 2.

Ova Odluka o izmjenama i dopunama stupa na snagu osmog dana od dana objave u „Glasniku Općine Kamanje“.








            PREDSJEDNIK 

                                                                                        OPĆINSKOG VIJEĆA:

                                                                                                 Ivan Lukunić

-PRIJEDLOG-

KLASA:








UR. BROJ: 

Kamanje, 2018. godine


Na temelju članka 49. Zakona o cestama («Narodne novine» broj 84/11) i članka 43. Statuta Općine Kamanje (''Službeni glasnik Općine Kamanje“ broj 03/09, 04/11 i 01/13) Općinsko vijeće Općine Kamanje na svojoj 6. sjednici dana _________________, donosi

ODLUKU

o visini naknade za prekomjernu uporabu nerazvrstane ceste

Članak 1.

Sukladno odredbi članka 16. Odluke o nerazvrstanim cestama na području Općine Kamanje („Glasnik Općine Kamanje“ br. 04/11) utvrđuju se visina naknade za prekomjernu uporabu i opterećenja nerazvrstane ceste za pravne ili fizičke osobe u obavljanju djelatnosti zbog kojih dolazi do prekomjerne uporabe javne ceste.

Prekomjerna uporaba javne ceste podrazumijeva njezinu uporabu iznad vrijednosti prometnog opterećenja, odnosno dozvoljena ukupna masa teretnih vozila na području Kamanja iznosi 5 t .

Visina naknade za prekomjernu uporabu nerazvrstane ceste iznosi 30,00 kuna po toni prevezenog materijala, a na temelju količina iz glavnog projekta građevine ili druge odgovarajuće dokumentacije.

Materijal se smije prevoziti teretnim vozilima ukupne nosivosti maksimalno 12 tona.

Članak 2.

Pravne ili fizičke osobe zbog čije djelatnosti dolazi do prekomjernog upotrebljavanja i opterećivanja nerazvrstane ceste, dužne su podnijeti Jedinstvenom upravnom odjelu zahtjev za prekomjernu uporabu nerazvrstane ceste. 

Zahtjev za prekomjernu uporabu nerazvrstane ceste mora sadržavati:

· podatke o planiranoj ukupnoj masi koja se prevozi izraženo u tonama 

· preslika akta na temelju kojeg se izvode građevinski radovi 

· izvadak iz glavnog projekta građevine ili druge prateće dokumentacije ili račun, ponudu i sl. iz kojih su vidljive količine materijala koje se prevoze 

Članak 3.

Ova Odluka stupa na snagu danom donošenja i objaviti će se u „Glasniku Općine Kamanje“.

PREDSJEDNIK OPĆINSKOG VIJEĆA:

                   Ivan Lukunić
